Zinpeko itzultzaile nahiz interprete lanetarako habilitazioa lortzeko deialdiak argitaratu dira — EIZIE Elkartea\nZinpeko itzultzaile nahiz interprete lanetarako habilitazioa lortzeko deialdiak argitaratu dira\nGaur argitaratu dira probetarako deia egiten duten ebazpenak.\nEusko Jaurlaritzaren Gobernu Batzordeak Zinpeko itzultzaile eta interpreteen habilitazioari buruzko Dekretua onartu zuen 2009ko apirilaren 21ean. Dekretu horren xedea honako hau da: zinpeko itzultzaile eta interprete gisa aritu ahal izateko gaikuntza profesionala arautzea, bai euskaratik beste hizkuntzetarako eta bai beste hizkuntzetatik euskararako itzulpen eta interpretazio lanetan jarduteko.\nDekretuaren 4. artikuluan adierazitakoaren arabera, une bakoitzean hizkuntza-politikan eskuduna den organoak eta Herri Arduralaritzaren Euskal Erakundeak (IVAP) probetarako deialdia elkarlanean egin behar dute.\nHori horrela, gaur argitaratu dira Euskal Herriko Agintaritzaren Aldizkarian zinpeko itzultzaile nahiz interprete lanetarako habilitazioa lortzeko probetarako deia egiten duten 3 ebazpen:\nEuskara-ingelesa / ingelesa-euskara\nEuskara-frantsesa / frantsesa-euskara\nEskabideak aurkezteko epea: irailaren 13tik 26ra bitartean.\nDeialdietan zehazten den bezala, itzultzaile lanetarako habilitazioa lortzeko honako proba hauek gainditu behar dira:\nBeste hizkuntzetatik euskarara: ordu eta erdiz bi orrialdeko testu administratibo, juridiko edo ekonomiko bat itzultzea, hiztegiak erabilita.\nEuskaratik beste hizkuntzetara: ordu eta erdiz bi orrialdeko testu administratibo, juridiko edo ekonomiko bat itzultzea, hiztegiak erabilita.


KUBA BIZIKLETAZ EZAGUTU – txirrindulaz mundo osotik\ntxirrindulaz mundo osotik\nmendiko bizikletan mota guztietako bidaiak\nKUBA BIZIKLETAZ EZAGUTU\nenekomartinez2\tSin categoría\t 20 Iraila, 2018 1 Minute\nAurreko sarrera ez bazaizue gehiegi gustatu, gaur lasterketa bat izan beharrean ateraldi moduko bat ekartzen dizuet. Kuba bizikletaz ezagutzeko ibilbide ikaragarri bat. 12 eguneko ateraldi bat izango litzateke, eta egun bakoitzean gehienez 50 kilometrotako ibilaldiak egiten dira.\nArazorik ez izateko, gida turistiko batekin joango zarete eta zure bizikleta puskatzen bada edo atsedenaldi bat hartu nahi baduzu, zure atzean beti laguntza kotxe bat beti egongo da atzean. Hori gutxi balitz, kotxe honek ekipaje guztia eramango du, beraz zurekin bizikletan ez duzu ezer eraman behar.\nAbentura oso interesgarria izango da, gauak leku ezberdinetan pasatzen dira: 4 izarreko hoteletan, hiruko izarrekoetan, eta etxe partikularretan ere! Oso nekatuak ez egoteko, zortzigarren egunean, atseden eguna egiten da Trinidad hirian, eta turismoa nahiz itsaso jarduerak egiteko aukera egongo da.\nMota guztietako bizikletarekin egin daiteke, mendikoarekin edo errepide bizikletarekin, baina nire ustez mendi bizikleta batekin egitea ongi egon daiteke erosoago joateko. Bidai honen prezioa 1400€ da, baina dena den, hemen bidaia eskaintzen duen agentziaren weborria uzten dizuet.\nkubarako bidai agentzia\nPublished by enekomartinez2\nenekomartinez2(r)en bidalketa guztiak ikusi\nArgitaratuta 20 Iraila, 2018\nPrevious Post TXIRRINDULARIENTZAKO ASTE POLITA\nNext Post DANUBIO FAMILIAREKIN\n2 thoughts on “KUBA BIZIKLETAZ EZAGUTU”\n9:38 am 25 Iraila, 2018\nBeti joan izan nahi dut Kubara, eta bizikletan ibiltzen gustatzen zaidanez hau ezagutzeko modu on bat iruditzen iruditzen zait.\n9:46 am 25 Iraila, 2018\nArrazoia daukazu Patxi.


Identitatea, klasea eta estrategia iraultzailea - Boltxe\nIdentitatea, klasea eta estrategia iraultzailea\nKultura politiko bat eratzeak arrisku asko ditu; hegemonia lortzearen bidean balio dezake, baina askotan identitate bat sortzen du eta identitate hori helburu bihurtzen da; Alderdi zein erakundeak ez dira iada tresna, helburu baizik.\nHorren arrisku haindiena (hare gehiago dialektika materialista lantzen ez denean) kontraesanak ez sailkatzean datza, eta honek ez gainditzera eramaten gaitu. Kontraesana gauza objetibo bat da, gizakia baino zaharragoa dena, hauek gaindituz egin dugu aurrera. Baina horretarako kontraesanen zergatia jakin behar da, eta gainditu. Ez du balio identitaren defentsan kontraesanen garapenari aurka egitea, nolabaiteko adiskidetasun idealista batera iritsi nahiean.\nGramscik erakusten digu Alderdi politikoak klase sozial jakin batzuen adierazpen politikoak direla, izan burgesiaren frakzio atzerakoi zein aurrerakoiarena, langile aristokrazia erradikalizatuarena etabar. Mao zein Leninek Alderdiaren1 baitan dauden ildoen borrokak garatzen, ideologia proletarioa garaile atera dadin. Eta Txabi Etxebarrietak Nazio Askapeneko Mugimenduari zer gertatu ahal zaion mugimendu interklasista horretan dagoen burgesia-txikia garaile aterako balitz. Ez da nere asmoa Nazio Askapeneko Mugimenduaren muga teoriko-praktikoak ateratzea, ez eta honen balantze bat egitea; hizkuntza sasi iraultzaile bidez burgesia-txiki burokratikoaren alde egin duten idazkiak kritikatzea baizik.\nIdentitaea aipatu dut lehen, identitateak itsutu gaitzake eta idazki zein ildoak berealakora ulertzera behartu, osotasunean ikusi gabe beti ere identitatearen defentsan; edozerk balio du identitatea defenditzeko, ezer ere ez esateko mila buelta eman dituen idazki batek ere bai. Paradoxez (kontraesanez) beterik dago bizitza; identitatea hautsi egin behar dela diote ideologia burgesaren korronte ezberdinez elikatzen diren eta euskal postmodernismoaren abanguardian dauden intelektualek, identitarean defentsan lehen lerroan jartzen diren horiexek hain zuzen. Kontraesanak ez dira gustatzen eta gustatzen ez zaizkigun gauzen arteko fusio bat, eta honen gaindiketa dialektikoa ez da kontraesan horri alde “txarra” kentzea “hobeak” irabaz dezan; hori marxismoa baino, Proudhonismoa da, mugimendu dialektikoa baino, moralismo hutsa.\nIdentitatearen logikan murgiltzen denak gainontzekoei identitatean zein esentzialismoan erortzea kritikatzen die, eta abstrakzio erraldoi bat egin ez dezadan zehaztuko dut: «Disidentziari» (nere ustetan «disidentzia» horrek ENAM-en sorreraren zergatiaren funtsa babesten du, hau da; Herri Langilearen adierazpen politikoa izan zen Nazio Askapeneko Mugimendua berriro ere ala izatea; mekanizismoan erortzen saiatu gabe) identitatea defendatzea leporatzen zaio, ustez ez du kritika politikorik egiten; uste dut (matizazio batzuekin) baina Askatasunaren Bidean txostenak karga politiko handia duela, eta nere ustetan ENAM-en tesi zaharrak mekanikoki orain ez txertatzeko klabea ere: ENAM-en baitako klase borrokaren garapena, eta honekin batera mendi erdiko ibilbidearen analisi materialista gauzatzeko bidea.\nFormakuntza iraultzaileak etapa desberdinak dituela esango nuke, horietako bat infantilismo politikoa da, 1920ean nolabaiteko mugarri bat sortzen da alor honetan; Lukács bezalako iraultzaile handiak autokritika egitera behartuta sentitzen dira, hau guztia liburu batengatik: «La enfermedad infantil del izquierdismo en el comunismo». Zoritxarrez erabat desitsuratu den liburu mamitsu bezain aberasgarria. Sozialismo zientifikoan murgiltzen den orok daki zeri buruz dabilen Lenin, sektore oportunistak aldiz Lenin bere osotasunean ulertu ez eta liburu horren apologistak bihurtzen dira, bere erakundean gelditzen diren sektore “iraultzaileak” mantendu nahiean; ondoren Estatu «dezente» baten alde eginez zein soldatapeko esklabutza abolitu beharrean «soldata duin bat» eskatuz. Onartu behar dut: burgesia-txikia oso ona da horretan, gauza asko esan ezerezean gelditzeko.\nBerealakoak aipatu ditut lehen, «disidentziari» Espainiar burgesiaren frakzio azterakoien egunkariek «propaganda» egitea leporatzen diete (digute), paradoxikoa etsaiaren logikaren baitan murgiltzea hori afirmatzeko; hare paradoxikoagoa zapalduon kondiziotik kanpo jarri dituzten bidean eroritako militante iraultzaileei etsaiaren biktimen zakuan sartu eta ondoren errelatoa inposatzen digutela esatea. Uste dut, egunkarien sasi-argumentuak baino, min handiagoa egiten diola bigarrenak Herri Langileari. Berriro ere paradoxa, Estatuaren jokabidea hain ondo analizatzen dutenek aldebakartasunez hasitako bideak blokea hau edukiko zuela aurreikusi ez izana.\nEgoera konkretuaren analisi zehatzaren arabera lantzen dira taktika/estrategiak, lehendik abstraktuak diren planteamenduak praxi politikoaren bidez doaz konkretatzen. Honen arabera doa aliantzen alorra, ez dute ezertarako balio aliantzek beti lorpen kortoplazistetara mugatzen bagara, perspektiba urrunago bat eduki gabe; eta garrantzitsuena, horizonte burgesetik kanpo ikusi gabe. Hau oso ondo sintetizatu zuen Lukacsek: «Cada pensamiento que apunte en el plano de la práctica más allá del horizonte de la sociedad burguesa es, para el revisionismo un utopismo2.»\nEztabaida, ildo politikoen borroka honetan nere elkartasun osoa Fresnesen gose greban, duinki borrokan dabiltzan preso politikoei. Nere ustez, presoen borrokan laguntzeko kanpotik egin dezakegun gauza hoberena estrategia iraultzailea martxan jartzea denez, hemen nere erkarpena.\nAmaitzeko, eskerrak Askatasunaren Bidean aurkeztu zuten emakume-gizonei; iragan hura bizi izan ez dugunok harrotasun handiz ikusten dugu borrokarako duzuten grina zein guri ateak ez ixteko egin duzuten ekarpena. Ez damuturik, ez makurturik!\nEuskal Herrial 2016ko Maiatzren 25ean\nAlderdia: Irakurketa interesatuak hemendik ere ateratzen direnez: Komuniston Alderdia ez da Alderdi burges bat, langile klasea bertan eratu eta konszieteki bere «misio historikoa» bururaino eramango duena baizik, langile klasearen forma gorena hain zuzen. Luzatu nahi ez dudanez, «clase-en-si»tik «clase-para-sí»ra «pasatzea».\nLukács: Lenin: La coherencia de su pensamiento.\nmayo 26, 2016 a las 9:54 am\nZuk ederki diozun bezala: «Uste dut (matizazio batzuekin) baina Askatasunaren Bidean txostenak karga politiko handia duela, eta nere ustetan ENAM-en tesi zaharrak mekanikoki orain ez txertatzeko klabea ere: ENAM-en baitako klase borrokaren garapena, eta honekin batera mendi erdiko ibilbidearen analisi materialista gauzatzeko bidea.»\nErabat ados nago, eta hain zuzen ere horixe bera da gazte euskaldun iraultzaileen lanik garrantzitsuena: Askatasunaren Bidean agirian sakondu, eta ENAM berreraikitzeko ildoa zehaztu, praktika iraultzailean, hau da, klase borrokan. Nire ustez, XXI. mende hasiera hoetan, Euskal Nazio Askapen Mugimenduak bere izaera, helburu eta praxi sozialista iraultzailea nabarmendu behar du, eta argiro agertu Euskal Nazio Askapen Mugimendu Sozialista Iraultzaile gisa, bere garaian Erakundearen batzarretan behin baino gehiagotan aipatu izan zen bezalaxe. Geroago, bidean, ENAMSI ENAM huts bilakatu zen, euskal burgesia ttiki abertzalearen presio ideologikoaren eraginez, eta euskal langile iraultzaileon argitasun teoriko eta praktiko ahularen ondorioz…\nBainan aldarrikapen zuzen hau egitea, ENAMSI dela helburua, eta ez XX. mendeko ENAM mimetikoki erreproduzitzea, ez zegokion Askatasunaren Bidean Batzarrari, preso eta iheslari ohiren kolektiboa garenez, gure funtzioa da ENAMen eta Euskal Herri Langilearen borroken oroimen historikoa hortzez eta haginez defentzitzea, belaunaldi berriei ondare praktiko eta teoriko hori transmititzea, eta giltzapean, atzerrian eta deportazioan ditugun neba-arrrebei erabateko sustengua ematea. Hortik aurrera, belaunaldi militante berriek dute (duzue) hitza.\nZuoi, gazteoi dagokizue borroka haratago eramatea. Guk laguntzen ahal dugu, jakina, eta ozenki erran dugu geure asmoa horixe dela, ENAMen berreraikuntzaren aldeko ekimen guztiak babestea eta sustatzea.\nEztabaidan segituko dugu. Kritika eta autokritika, formakuntza eta borroka, antolakuntza eta praxi iraultzailea, horiek dira bideak.\nBukatzeko, eta zahartzen hasia naizenez, esaldi hauek biziki hunkitu naute: «Amaitzeko, eskerrak Askatasunaren Bidean aurkeztu zuten emakume-gizonei; iragan hura bizi izan ez dugunok harrotasun handiz ikusten dugu borrokarako duzuten grina zein guri ateak ez ixteko egin duzuten ekarpena. Ez damuturik, ez makurturik!»\nZuhaurrek erran duzu, Unai! EZ DAMUTURIK, EZ MAKURTURIK, ZUTIK ETA TINKO EUSKAL IRAULTZA SOZIALISTAREN ALDE!\nNik uste, analisi mateialista aipatu dudanean gehienbat Maok aipatzen zuen «barne» zein «kanpo» kontraesanetan harreta handia jarri behar degula; ez baita kasualitatea Nazio Askapeneko Mugimendu guztiek edo ia guztiek antzeko moduan bukatzea (aipatutako dialektikaren legea bost tesi filosofikoetan dago, oso interesgarria nere ustez) eta noski, ez bakarrik Nazio Askapeneko Mugimenduek, Mugimendu Komunistak ere; uste det, mugimendu iraultzaileak eduki duen porrot handienaren aurrean gaudela, eta lanketa teoriko handia dago aurretik.\nTestuan azaldu det, eta uste det testua idatzi zuten kideek argi daukatela ezin dela mekanizismoan erori, kontua da «independentzia hobeki bizitzeko» eta ildo hau jorratzen dutenek (laister hegemonikoa Oraingo Ezker Abertzalearen baitan…) esistentzialistatzat zaituztela, eta ez dute ulertzen (edo ulertu nahi) poriektuak ez datzala horretan, baizik Euskal Iraultza berriro ere martxan jartzean.\nBestetik, garrantzia ere eman nahi nioke eztabaidari, beharrezkoa dela uste baitut; baina eztabaida konszienteak, Herri Langilearen mesedetan beti ere. Horretarako bai testu zein proiektuari difusio handia eman behar zaio, eta ez ditugu horretarako tresnarik egokienak… Baina tira, dena bezela horretan jartzean dago kontua.\nEsperientzia labur honek erakutsi dit zoritxarrez Herri honetan «medailek» koherentzia iraultzaileak baino indar gehiago duela, hemen eta orain egiten dena kontuan hartu gabe (Onaindia, Kautsky eta konpainiaren oso zaleak dira dirudienez…) eta ustezko eztabaida politikoetan sasi argumentu hori erabiltzen dutela deskalifikatzeko. Ba amaitu da, zuek, errepresaliatu ohiek, erakutsi dezute, borrokarako prest daudela (zaudetela), eta horretan diharduko dutela (dezutela). Neretzat hori nahikoa da, eta hortaz eskerrak zuoi.\nOndo izan eta animoak!!\nmayo 27, 2016 a las 10:58 am\nBerriz azpimarratu nahiko nuke aurreko mezuan errandakoa: «Zuoi, gazteoi dagokizue borroka haratago eramatea.»\nEuskal gazte abertzale iraultzaieek eraman behar duzue aitzina ENAMen berrindartze eta berreraikitzea da. Eta horretarako, teoria bezain inportantea da praktika. Askatasunaren Bidean-en agiria oinarri bat da herriz herri eta auzoz auzo batzar, talde eta kolektibo abertzale iraultzaile sortzeko, Herritar Batasun berriaren bidean. Hori da giltza, gaur egun, eta lan hori gazteek bereziki egin beharko duzue, ideia eta asmo berriak ekarriz mugimenduari. Analisi materialista, praktika iraultzailerik gabe, literatura merkea da. Praktika poltikoa, analisi materialista eta iraultzailerik gabe, antzua.\nLot gaitezen denok lanari eta borrokari!


GOZA ETA MAITA DEZAGUN GURE JATORRIA!!! | Arrasateko udal ludotekak\nGOZA ETA MAITA DEZAGUN GURE JATORRIA!!!\n2017(e)ko maiatzaren 18a -n Arrasateko udal ludotekak-kargitaratuta\nIritsi zen udaberria eta honekin batera kanpora irtetzeko gogoa. Urte osoan zehar irtetzen arren, urtaro honetan eguraldiak gehiago laguntzen du eta jertsea ludotekan utzita kanpora irtetzen gara ahoan eta bihotzean euskara daroagula.\nGehien irtetzen garen espazioa Monterron da. Bertan, naturaz gozatzeko aukera paregabea dugu eta hori da gaur egun gure bizitzetan behar dugun osagairik oinarrizkoena ezin baitugu ahaztu nondik gatozen. Gainera bertan, gure beldur eta limiteei aurre egiten diegu horretarako naturak eta espazio irekiek ematen dizkigun aukerak aprobetxatuz.\nHonetaz aparte espazioak eskaintzen dizkigun baliabide ezberdinak aprobetxatuz, txabolak egiten, zirkuitu ezberdinetan lasterka, joko sinbolikoan, harrapaketan, bertan dagoen jendearekin harremanetan etab luze batean jarduten dugu arratsalde osoan zehar.


«Laguntza:Irudiak nola igo»: berrikuspenen arteko aldeak - Wikipedia, entziklopedia askea.\n«Laguntza:Irudiak nola igo»: berrikuspenen arteko aldeak\nLaguntza:Irudiak nola igo (aldatu)\n11:24, 23 maiatza 2010ko berrikusketa\n12:33, 24 martxoa 2010ko berrikusketa (aldatu)\n11:24, 23 maiatza 2010ko berrikusketa (aldatu) (desegin)\nAnder Goiburu J (eztabaida | ekarpenak)\nIrudi eta fitxategi askeak soilik igo daitezke Wikimedia Commonsera. Igo nahi duzun irudia edo fitxategia [[domeinu publiko]]koa izan behar da, edo beste lizentzia aske batekoa (adibidez: [[GFDL]], [[Creative Commons]] "Aitortu" edo "Aitortu/Partekatu"...).\nCommons-en '''ez dituzte [[Fair use]] motako irudiak onartzen''', eta [[copyright]]a bortzatzenbortxatzen dutenak, oraindik gutxiago. Azken hauek [[Wikimedia Fundazioa]]rekin lotutako edozein proiektutan debekatuta daude, eta kontua blokeatzeko arrazoi izan daitezke.\nCommons-era igotzen diren fitxategiak ere gaika ganoraz kategorizatu behar dira, beste erabiltzaileek erraz aurki ditzaten. Kategorien izenak ingelesez jarri behar dira, [[MediaWiki]] softwarearen internalizazioaren arazoa konpondu arte.\nAnder Goiburu J


Herritarrek erabakiko dute 2 milioi lau urteotan zertan inbertitu - Debagoiena - Goiena.eus\nHerritarrek erabakiko dute 2 milioi lau urteotan zertan inbertitu\nZabalik dago Partaidetzazko Aurrekontuetan parte hartzeko epea. Foru Aldundiaren ekimen horren helburua da Debagoienean datozen lau urteotan egiteko moduko proiektuetarako ideia zehatzak jasotzea eta, azkenean, proiektuak egin eta horietan bi milioi euro inbertitzea, datozen lau urteotan. Internetez, esku-orri bat beteta edo herri guztietan egingo diren tailerretara joanda har daiteke parte.\nForu Aldundiak 20 milioi euro ipiniko ditu Gipuzkoako 10 eskualdeen artean banatzeko eta eskualde bakoitzeko biztanleek erabakitzeko zertan inbertitu nahi dituzten datozen lau urteotan; beraz, eskualde bakoitzak bi milioi izango ditu. Debagoieneko Mankomunitatea da eragileetako bat.\nAlde batetik, tailer batzuk izango dira herri guztietan; eta, horrez gain, beste bi bide daude ideiak helarazteko: bata, etxe guztietara Gipuzkoa aldizkariarekin batera bidaliko duten esku-orria bete eta horretarako ipiniko diren buzoietan sartzea; eta bestea, www.aurrekontuahobetzen.net webgunean. Internetez eta buzoien bidez, aportazioak apirilaren 30era arte egin daitezke.\nDebagoieneko tailerrak egun eta toki hauetan izango dira: Antzuolan, Olaranen, apirilaren 22an, 18:30ean; Aretxabaletan, hilaren 23an, Arkupen, 17:30ean; Leintz Gatzagan, apirilaren 24an, udaletxean, 19:00etan; Arrasaten, Kulturaten, apirilaren 28an, 18:00etan; Bergaran, hilaren 29an, Irizar jauregian, 18:00etan; Eskoriatzan, maiatzaren 5ean, Ibarraundin, 18:30ean; eta Oñatin, maiatzaren 6an, Eltzian (Eteon), 18:00etan. Horiek Foru Aldundiak antolatu ditu; baina Mankomunitateko Garapen Agentziak beste bi ere antolatu ditu, sektorialak, apirilaren 20an eta 21ean. Bat turismo eta aisialdi sektoreko eragile eta elkarteekin izango da, eta bestea, gizarte-txertaketan edo inklusioan lan egiten duten eragile eta elkarteekin.\nBi baldintza bete behar dituzte ideiok: bat, eskualde ikuspegia izatea (kanpoan geratuko dira herri ikuspegiko proiektuak, nahiz eta herri bat baino gehiago hartzen dutenak onartuko diren), eta bestea, Foru Aldundiaren eskumenekoak izatea.\nPrograma pilotua egin zuten\nPartaidetzazko aurrekontuen egitasmoa Urola Erdian jarri zuten martxan, 2013an; iaz, Gipuzkoako lau eskualdetara hedatu zuten, eta orain lurralde osora iritsiko da, tartean Debagoienera. Donostia da prozesuan parte hartuko ez duen bakarra. Udalarekin hala adostu du Aldundiak, Udalak bere partaidetzako aurrekontua duelako eta Diputazioaren apustua eskualde ikuspegia lantzea delako.\nParte-hartze prozesuak bost fase izango ditu. Lehena martxan da. Apirilaren 30era arte, herritarrek euren proposamenak egin ditzakete, esandako hiru bideetatik.\nBigarren fasean, jaso diren proposamenak bildu eta herritarrek aukeraketa bat egingo dute. Ekaineko bigarren astean izango da hori. Jarraian, proiektuak bideragarriak ote diren aztertuko du teknikariek eta herritarrek osatutako talde eragile batek. Herritarrek irailaren bigarren hamabostaldian aukeratuko dituzte behin betiko proposamenak, eta urrian aurrekontu proiektuan txertatuko dituzte. Aurten, berrikuntza gisa, eskualdeetako garapen agentziak integratu dituzte prozesuan. Horiekin batera, erakunde eta udalek ere aukera izango dute haien ekarpenak egiteko. Gainera, lehentasuna emango diete epe luzeagoko proiektuei.


Among Us: modan dagoen bideojokoa. Gustoko dituzu bideojokoak? | Blog Guuk\nAmong Us: modan dagoen bideojokoa. Gustoko dituzu bideojokoak?\n11 Febrero 2021 13:35 3 min\nEgun batetik bestera, Among Us fenomeno sozial bilakatu da. 100 milioi aldiz baino gehiagotan deskargatu da bideoko hori dagoeneko, eta biral bihurtu da. Ez alferrik, gaur egun ospe handiena duten bideojokoen artean dago,Fall Guys eta Fortnite bezala. Gustoko al dituzu bideojokoak?\nHarrigarriena da atera eta bi urtera lortu duela ospea bideojokoak, eta orain, 100 milioi deskarga baino gehiago izan ostean, biral bilakatu da. Hartara, gaur egungo joko ezagunenen artean dago.\nDemagun 10 lagun biltzen direla espazio-ontzi birtual batean, eta, haien artean, hiltzaileak daudela... Laster hasiko dira oihuak, akusazioak, eta, batez ere... barre-algarak! Lagunak sabotatzea inoiz baino dibertigarriago bihurtu dute. Ez dago zalantzarik: Among Us bideojokoa modan dago orain. Egunero, mundu osoko milaka gamer buru-belarri aritzen dira iruzurtiaren bila. Jokatu nahi? Konexio-aukerarik onenak izan nahi dituzu?\nAmong Us-en jokatzea erraza da, eta horixe du oinarri, hain zuzen ere. Hori dela eta, gure bideojoko gogokoenen artean dago orain. Dagoeneko, zenbait influencerrek sare sozialetan transmititzen dituzte beren partidak. Emankizunen plataforman, Twitch-en, ikusle gehien dituen bideojokoa da egun, Fortnite, Call of Duty, eta League of Legends bideojokoek baino gehiago.\nJokatzea erraza da, doakoa da, jokalari batek baino gehiagok parte har dezakete, eta oso dibertigarria da: horra fenomeno sozial horren ezaugarrietako batzuk. Baina, zer behar da jokoan jarduteko? Kuadrilla, eta kito. Lasai, utzi Guuk-en kontu zuntz simetrikoaren konexio-abiadura. Hitza hitz.\nAitor ezazu. Litekeena da Among Us-en zale amorratua izatea jada, edo, gutxienez, ziur jakin-mina piztu izana irakurri ahala.\nZertan datza Among Us?\nAmong Us bideojoko bat da, klasikoak gogora ekartzen dizkiguna; adibidez, hiltzailearena edo Herria lotan izenekoa.\nHamar tripulatzaile daude espazio-ontzi batean, eta, haien artean, iruzurti bat. Horretan datza jokoa. Bederatzi tripulatzailek iruzurtia nor den asmatu behar dute, jokotik kanporatuak izan aurretik. Bideojokoaren alde xelebrea da pertsonaiek ez dutela giza formarik, eta badabil komunitate oso bat lanean, lurtarrak ote diren edo munduko beste izaki misteriotsu batzuk al diren jakin nahian.\nEta zer egiten du iruzurtiak? Gainerako tripulatzaileak hiltzen ditu! Ohar garrantzitsua da hau: iruzurtiak soilik daki bera dela traidorea. Iruzurtiak tripulatzaile bat hiltzen badu eta beste jokalari bat ohartzen bada, esan egin dezake, eta orduan bozkatu egiten da, iruzurtia nor den erabakitzeko. Baina... trebea al zara besteak troleatzen?\nJokoa oso interesgarria izaten da norbaitek krimen bat ikusten duenean edo jokalari bat susmagarritzat hartzen badu; izan ere, horrelakoetan, tripulatzaileek premiazko bilera egiteko deia egin dezakete, eta, hartan, bakoitzak bere iritzia eman behar du, baina, batez ere... errugabea dela defendatu.\nNon joka daiteke?\nAmong Us-ek ezustean harrapatu gaitu gamerren komunitatea osatzen dugun ia guztiok, ez baikenuen bat-bateko ospe hori espero. Hasieran, Steam-ko beste bideojoko indie bat zen; orain, ordea,, salmentetan lehenbiziko postuan dago, eta inoizko jokalari gehien izan dituzten jokoen artean kokatu da. Hala ere, askok ez dakite Among Us-en doako bertsio bat dagoela mugikorretarako. Eta, halaber, askok ez dakite mugikorretarako 40 GB-ko tarifarekin etekin guztia atera ahalko diozula, eta, gainera, hainbat plataformatan eskuragarri dagoela, deskargatzeko eta bizioa hartzeko.\nPlataforma gehienetan, doako bideojoko bat da. Beste edozein joko edo aplikazio bezalaxe deskargatzen denez, hementxe dituzu estekak, eta, zenbaitetan, prezioak ere bai.\nAndroid: Google Play. Dohainik da.\niOS: App Store. Dohainik da.\nPC: Steam. 3,99 euroren truke.\nPC: Webgune ofiziala. Nahi duzuna ordaindu dezakezu; gutxienez, 5 euro.\nGamer jaun-andreak, Among Us 2 aterako al dute telefono mugikorretarako eta PCrako? Bada, bideojokoaren arrakasta ikusita, sortzaileek iragarri dute bigarren zatia aterako dela aurten: Among Us 2. Tamalez, irailaren bukaeran, Innerslothek (esteka) adierazi zuen bertan behera geldituko zela, eta bigarren bertsiorako aurreikusten zituzten hobekuntzak jatorrizko bertsioan txertatuko zituztela.\nHobekuntza horietako batzuk hauek dira: jokalari gehiagok parte hartu ahal izatea partida bakoitzean; jokoaren zerbitzariak hobetzea; mapa berri bat; eta daltonismoa dutenentzako sistema bat, zailtasunak baitituzte jokatzean, beste jokalarien koloreak bereizten ez dituztelako. Hortaz, apur bat gehiago itxaron beharko dela ematen du. Eskerrak orain sobera dugula gaur egun dagoenarekin.\nEta zu, Among Us-eko kide al zara jada?


Zilindro errodatzaile baten oszilazioak\nez lineala (I)\nez lineala (II)\nPistoi baten higidura\nZilindroa plano inklinatuan mugitzen\nZilindroa mugitzen, barruan iman bat duelarik\nDemagun zilindro batek barruan iman bat duela, plano inklinatu batean dagoela eta eremu magnetiko uniforme batean murgilduta, irudiak erakusten duen bezala.\nKontsideratuko dugu zilindroak planoarekin duen marruskadura-koefiziente estatikoa, μe , nahikoa handia dela zilindroak irristatu gabe errodatzeko.\nZilindroaren higidura plano inklinatuan\nSolido zurrunaren blokean, orri batean aztertu dugu “Gurpila malda inklinatuan errodatzen”. Bertan aztertzen da gurpil bat maldan behera jaisten, errodatzen eta bi kasuetan: irristatzen edo irristatu barik.\nIrudiak adierazten duen bezala, zilindroak jasandako indarrak hiru dira:\nPlano inklinatuak eragindako erreakzio normala, N\nGurpilaren eta planoaren kontaktu-puntuko marruskadura indarra, Fr .\nHigiduraren ekuazioak honakoak dira:\nmg·sinq -Fr= m·ac\nErrotaziorako, eta m.z-tik pasatzen den ardatzarekiko:\nTranslazioa eta errotazioa erlazionatuta daude (irristatzen ez badu):\nZilindro batentzat, inertzia-momentua Ic=mR2/2, beraz, masa-zentroaren azelerazioa:\nZilindroa mugitzen, iman bat barruan duelarik\nDemagun orain, zilindroa maldan dagoela, eta iman bat barruan daukala. Imanaren momentu magnetikoa μ izendatuko dugu eta eskualde osoan eremu magnetiko uniforme bat dago, B, bertikala eta gorantz, esaterako, Helmholtz-en bobina-pare batek sortua.\nDemagun hasieran zilindroa jatorrian dagoela (x=0) eta B eremu magnetikoak eta imanaren μ momentu magnetikoak π/2-eko angelua osatzen dutela. Zilindroak errodatu egiten du, irristatu gabe, eta t aldiune batean, B eremu magnetikoak eta imanaren μ momentu magnetikoak osatzen duten angelua φ+π/2 dela (ikusi irudia). Eremu magnetikoak imanari tortsio-momentua eragiten dio: M=μ×B\nBiderkadura bektorial horren modulua hau da: M=μB·sin(φ+π/2)= μB·cosφ\nNoranzkoa, torlojuaren arauak ematen duena.\nM tortsio-momentua ez da konstantea, angeluaren menpekoa baizik, alegia, zilindroaren posizioaren menpekoa, irudiak erakusten duen bezala.\nHona hemen higiduraren ekuazioak:\nErrotaziorako, m.z-tik pasatzen den ardatzarekiko:\nEkuazio horietatik masa-zentroaren ac azelerazioa bakan daiteke edo hobe esanda m·ac biderketa:\nZilindroak irristatu gabe errodatzen duenean, bere masa-zentroa desplazatu egiten da plano inklinatuan zehar x distantzia. Zilindroak biratutako angelua honela idatz daiteke: φ=x/R, (zilindroaren erradioa R bada), irudiak erakusten duen bezala:\nMasa-zentroaren ac azelerazioa ez da konstantea, x posizioaren menpekoa baizik. Higiduraren ekuazioa ez da erraz integratzeko modukoa.\nZilindroaren masa-zentroa partikula bakar bat bezala mugitzen da, m masaduna, eta beraz, F=m·ac.\nF indarra zilindroaren x posizioaren menpe aldatzen da eta indar kontserbakorra da. Indar kontserbakorrak egindako lana idatz daiteke energia potentzialaren aldaketa gisa, hasierakoa ken amaierakoa:\nHar dezagun Ep(0)=0. Orduan:\nEnergia potentzial hori parametro adimentsionalen menpe berridatz daiteke: z=x/R, A=μB/(mgRsinθ), eta V(z)=Ep(x)/(2mgR/3). Parametro horiek ordezkatuz:\nKalkula ditzagun funtzio horrek dituen maximo eta minimoak:\nMaximoetan bigarren deribatua negatiboa da eta minimoetan bigarren deribatua positiboa da. Dei diezaiogun, f=arcos(1/A).\nMinimoetan, zn= -f+2nπ\nF indar netoa, muturreko posizioetan (maximoetan zein minimoetan), nulua da. Maximoetan oreka-posizio ezegonkorrak eta minimoetan oreka-posizio egonkorrak.\nV(z) funtzioa grafikoki adierazten bada, z aldagai adimentsionalaren menpe, zilindroaren masa-zentroaren higidura kualitatiboki deskriba dezakegu, bere energia totalaren ε balioen arabera.\nIrudiak erakusten duenez, ε energia totalaren arabera eta z=x/R aldagaiaren menpe, bi eskualde daude zilindroa mugitzeko. Energia zinetikoa positiboa izateko, ε energia totala V(z) energia potentziala baino handiagoa izan behar da (urdina gorriaren gainetik egon behar da). Baldintza hori, ε≥V(z), soilik betetzen da z1≤ z ≤z2 tarte itxian eta z≥ z3 tarte irekian (irudian marra lodiagoz adierazi dira). z1, z2 eta z3 posizioak, hirurak, ε=V(z) ekuazio transzendentearen soluzioak dira.\nZilindroaren masa-zentroaren hasierako posizioak ondoren mugituko den eskualdea determinatzen du. Demagun, esaterako, zilindroa z≥ z3 posizioan kokatzen dugula, goiko irudiak adierazten duen bezala. Bere energia potentziala CB da, energia totala CA, eta beraz, energia zinetikoa (translaziozkoa eta errotaziozkoa) AB. Posizio bakar batek mugatzen du zilindroaren higidura, z3, ezkerretik; izan ere, energia potentzialaren eta energia zinetikoaren mozketa-puntua: V(z)= ε. Puntu horretan energia zinetikoa nulua da, zilindroa gelditu egiten delako. Beste aldetik, eskumatik, zilindroaren higidura mugagabea da eta infinituraino iritsiko da.\nBadago kasu bat, A=1 denean: ez dagoela ez maximorik ez minimorik: z=0, ±2π, ±4π... inflexio-puntuak dira denak. Lehen eta bigarren deribatua nuluak direlako puntu horietan guztietan:\ndV/dz=0, y d2V/dz2=0.\nZilindroaren higidura ekuazioa\nZilindroaren m.z-aren ac azelerazioa ez da konstantea, x posizioaren menpekoa baizik. Idatz dezagun higiduraren ekuazio diferentziala z=x/R parametro adimentsionalaren menpe:\nEkuazio diferentzial hori, analitikoki ez, baina numerikoki ebatz daiteke, esaterako, Runge-Kutta metodoaz, baina hasierako baldintza jakin batzuk ezarri behar zaizkio: hasierako aldiunean, t=0, z=z0 eta dz/dt=0 (zilindroa oreka-posiziotik atera, z0 distantziaraino, eta pausagunean askatu). zo justu gelditze-puntu bat izango da, izan ere, energia totala eta energia potentziala berdinak diren puntuetako bat: ε=V(z).\nEkuazio diferentziala ikuskatuz, C parametroak eskala-faktorearena soilik egiten du, eta A parametroa izango da zilindroaren higidura mota zehaztuko duena. C parametroa aldatzeko, plano inklinatuaren θ angelua alda daiteke, zilindroaren R erradio finko baterako. A parametroa aldatzeko berriz, esaterako, B eremu magnetikoa alda daiteke, eremu hori sortzen ari den bobinaren korrontea aldatuz.\nBaldin A>1 bi portaera gerta daitezke:\nZilindroak bi posizio mugatzaileren artean oszilatzen du.\nZilindroak maldan behera errodatzen du.\nBaldin A=1, zilindroa orekan egongo da toki hauetan guztietan: z=0, 2π, -2π, .. (inflexio puntuetan) baina energia totalak justu balio hauek izan behar ditu: ε=0,-2π, 2π,... Energiak bestelako balio batzuk baldin baditu, orduan zilindroak maldan behera errodatzen du.\nBaldin A<1 orduan zilindroak beti errodatzen du maldan behera, V(z) funtzioak ez baitauka ez maximorik ezta minimorik ere.\nOreka posizio baten inguruko oszilazio txikiak\nf(z)=C(1-Acos(z)) funtzioarekin seriezko garapena gauzatzen badugu oreka egonkorreko posizio baten inguruan (energia potentzialaren minimo batean): z0= -arccos(1/A).\nHigiduraren ekuazioa sinplifikatu egiten da eta H.H.S.-aren ekuazio diferentzialaren itxura hartzen du.\nH.H.S-aren ω maiztasun angeluarra honakoa da:\nA parametroaren balioa dagokion kontrolean idatziz.\nEnergia totalaren balioa, ε, dagokion kontrolean idatziz.\nLehen lehenik, programa interaktiboak energiaren ekuazioaren soluzioak kalkulatzen ditu, ε=V(z), alegia, posizio mugatzaileak. Ondoren zilindroa kokatzen du posizio mugatzaile horietako batean eta pausagunetik askatzen du. Ondoren, higiduraren ekuazioa Runge-Kutta prozedura numerikoaz ebazten du, eta horrela zilindroaren posizioa kalkulatzen du denboraren menpe.\nC parametroa finkotzat hartzen da, C=1, zilindroaren erradioa ere finkoa, R=1; horrek esan nahi du, plano inklinatuaren angelua θ=8.8º. dela.\nA parametroaren balioa idatzi ondoren, programak V(z) grafikoa irudikatzen du. Energia totala, ε, zuzen horizontal batek adierazten du eta zuzen bertikal urdin batek zilindroaren energia zinetikoa (translaziozkoa eta errotaziozkoa).\nLeihatilaren azpiko aldean zilindroa ikusten da plano inklinatuan mugitzen. Bere masa-zentroan hiru bektore adierazten dira:\nEremu magnetikoa (bektore urdina) bertikala eta gorantz.\nImanaren momentu magnetikoa (bektore gorria) zilindroarekin batera biratzen duena.\nZilindroak jasandako F indar totala (bektore beltza), indar aldakorra da.\nOhar bedi F indarra nulua dela V(z)-ren maximo zein minimoetan, positiboa dela V(z)-ren malda negatiboa denean eta negatiboa dela malda positiboa denean.\nEsaterako, A=4 bada, maximo eta minimo lokalak agertzen dira honako posizioetan:\nMaximoak: -4.97, 1.32, 7.6…\nMinimoak: -7.60, -1.32, 4.97\nIdatz dezagun energiarako, ε=2.2. Orduan energiaren ε=V(z) ekuaziotik muturreko posizioak ateratzen dira:\nz1= -2.95, z2= 0.88, z3 =1.74\nZilindroak higidura mota posible bi ditu:\nBi posizioen artean oszilatzea: z1 ≤ z ≤ z2\nMaldan behera errodatzen jaistea , z3 posiziotik aurrera.\nHasi botoia sakatzean, programak zoriz aukeratzen du hasierako posizio bat, aurreko hiruretako bat, eta hortik aurrera mugitzen da zilindroa.\nEnergia totala ε = -1.5 bada, V(z)-ren minimo lokaletik gertu, orduan zilindroak oszilazio txikiak burutzen ditu honako periodoaz: T=3.3 s, eta honako posizioen artean: z1= -2.05 eta z2= -0.53. Periodo hori formula hurbilduaz lortzen dena baino pixka bat handixeagoa da.\nLeihatilaren ezker eta goiko ertzean idatziz ageri dira, uneoro, t denbora, zilindroaren z posizioa eta v abiadura. Zilindroa muturreko posizio batetik abiatzen da eta hortxe hasten da zenbatzen denbora. Zilindroa berriz ere muturreko posiziora iristen denean, gelditu/jarraitu eta pausoka botoiekin, periodoa neur daiteke.\nBaldin A=1 eta ε=0, zilindroa geldi geratzen da oreka-posizioan bertan (inflexio puntua).\nBaldin A<1, orduan V(z) funtzioak ez dauka ez maximorik ezta minimorik, orduan, nahitaez, zilindroa maldan behera errodatzen jaisten da. Esaterako, A=0.3 bada, zilindroa z0=0 posiziotik abiatzen da maldan behera, ε energiaren edozein baliorekin.


Soka Dantzako irudiekin argazki erakusketa osatu du Iñaki San Martinek — dantzan.eus\nHemen zaude: Hasiera › Hemeroteka › Soka Dantzako irudiekin argazki erakusketa osatu du Iñaki San Martinek\nSoka Dantzako irudiekin argazki erakusketa osatu du Iñaki San Martinek\nAstelehenetik larunbatera: 17:30-20:30\nIgande eta jai egunetan: 12:00-14:00 / 17:30-20:30\n•Apur batean Soka Dantza\nHaritz Euskal Dantzari Taldeak San Bartolome Egunean, abuztuaren 24an, Plaza Handian irudikatzen duen Soka Dantza da erakusketako protagonista. Azken bi urtetako Soka Dantzetan ateratako argazkiak erabili ditu Soartek argazki bilduma edo erreportaje honetan, 30 argazki inguru guztira. Lana gauzatzeko tresnarik xumeenak nahiz azken belaunaldiko teknika digital sofistikatuenak erabili ditu. Teknika eta lanabes guztiek helburu berbera zuten, ordea: “euren eguneroko lanari esker gure kultura zutik eta gure erroak mantentzeko lan itzela egiten duten horiek, bereziki Haritz Euskal Dantzari Taldea” goraipatu eta eskertzea.\nIñaki San Martin argazkilariak berak azaltzen ditu ondorengo lerroetan lan hau egitera bultzatu duten arrazoiak:\nDenbora alperrik ez dela pasatzen esaten dute?....\n"Nere buruari galdetzen diot norabide zuzena ote daramagun"…\nNire buruan aspaldi darabildan ideia bat zehaztera ausartuko naiz gaur.\n…Lan honen elementurik garrantzizkoenez mintzatu beharrean nago.\nElementu hauek materialak, kulturalak nahiz sormenezkoak.\nElementu materialak ehunak, koloreak, pintzelak, kamerak, paperak, oihalak eta abar eta komunikatzeko tresnatzat hartzen ditut.\nZentzu zabalean elementu kulturalak jarduera artistikorako ezinbesteko lanabesak dira eta elementu kultural hauek ezagutza, ikasketak eta bizitzan izandako eskarmentuen batura definituko genituzke. Elementu horien elkartzea izan da lan hau egin ahal izateko oinarria.\nZentzu honetan, prestakuntza kulturala argazki-lan baten forma eta edukia modu original batez zehazteko, laburtzeko edo definitzeko ahalmena ere bada.\nArgazki-lan bat egiteko etapak:\nSormen arloari dagokionez, asmatzea, bururatzea da garrantzizkoena, gero gauzatzea etorriko litzateke, zirriborroak, kolore probak, eta abar. Eta egiteko erabiliko den materiala erabakitzea.\nAsmatzea, bururatzea izan da denbora gehien lapurtu didana, hasiera hasieratik gure herriaz jardungo zuen lan bat egin nahi nuen, ikuslearen arreta erakarriko zuen lana, modu positiboan erreakzionaraziko zidan zerbait eta urtero abuztuaren 24an plazara jaitsita "Soka Dantza"ren ideia bururatu zitzaidan. Dagoeneko ideia nire buruan zegoen, atzetik gauzatzea zetorren, 2 urtean zehar Soka Dantzari argazkiak atera eta atera aritu nintzen.\nBehin material bilduma eginda, gaur egun erakusketa denarekin hasi nintzen lanean.\nFormari eta erabilitako materialei dagokienez, tresnarik xumeenak nahiz azken belaunaldiko teknika digital sofistikatuenak ere erabili ditudala aitortu behar dut.\nEta horiek dira benetako protagonistak, euren eguneroko lanari esker gure kultura zutik, tente iraunarazten duten horiek, bihoakie, bada, nire esker ona eta animoa guztiei eta bereziki Haritz Euskal Dantzari Taldeari.\nDenbora alperrik ez dela pasatzen esaten dute?...\n"Nere buruari galdetzen diot norabide zuzena ote daramagun"... Seguru beti ezetz!\nErakusketa honekin ekarpen xume bat egin nahi izan dut, ideia bat zehaztu, apur batean SOKA DANTZA, argazkigintzako zenbait estiloz baliatuz, dantza eta argazkia elkartu\nEspero dut hurbildu izana.\nEskerrik asko Aitor Etxeberriari eskaini didan konfiantza eta laguntzagatik. Mila esker hainbeste lagundu didan nire familiari, izan ere, euren laguntzarik gabe ezin izango nintzen heldu naizen tokira iritsi, musu handi bat Maialeni eta lan hau zuen izaerari esker sentsibilitatea baloratzen irakatsi zigun gure Aitari eskaini nahi nioke.\nIñaki San Martín (2008ko azaroaren 1ean)\nArrotz. Argazkilaria kamara aurrean.\nEguneroko lanak, -argazkilari profesionala da-, nahi baino denbora gutxiago lagatzen diola sormenezko lanak egiteko aitortzen du Iñaki San Martinek. Alabaina, aspaldian ezer gutxi egin gabe egon eta gero, gogotsu ekin dio berriz ere lan "artistikoari". Baltasar Pilotazale Elkartearen 50. urteurrena ospatzen zutela-eta, elkartearen inguruko liburua argitaratu zuen euskaraz 2008an, eta aurten, bere argazki bat 66. Juan Mugerza Krosaren kartel ofizialerako hautatua izan da.\nAurrekoez gain, web gune pertsonala ere osatu du, www.fotografiasoarte.com. “Apur batean Soka Dantza" erakusketarako zenbait argazki ere jarriko ditu ikusgai aurki bertan. Momentuz, Behobia-Donostia lasterketako argazkiak, egin dituen bidaietakoak, argazki industrialak, zinemarako egin dituen lanetan ateratakoak, e.a. sartu ditu.


Zazpigarren artea aretoetatik kanpo - Bizkaiko Hitza\n2019, uztailak 19 Bizkaia 191\nKultura kalera atera, eta denen eskura jartzea. Horra hor hainbat herritan gauzatutako proposamena. Hala, zazpigarren artea ere aire zabalean eskaintzen dute, kalea zinema areto bihurtuta. Hainbat lekutara iritsi da eskaintza. Besteak beste Bilbo, Mungia, Gernika-Lumo eta Eara.\nAsteon hasi dituzte saioak hiriburuan. Asteazkenean egin zuten lehen emanaldia, eta abuztuaren 13an egingo dute azkena. Zortzi emanaldi antolatu dituzte, beste horrenbeste gau eta agertokitan. Atxuri, Txurdinaga, Basurtu, Indautxu, Castaños, Ibarrekolanda, Santutxu eta Errekalde irudiz, soinuz eta istorioz beteko dituzte.\nHurrengo saioa astearterako aurreikusia dute, Inmaculada elizaren ondoan, Basurtun. Mi querida cofradía komedia proiektatuko dute. Lehenago, Ane film laburra ikusi ahalko dute aire zabaleko zinema aretora biltzen direnek. Emanaldi nagusiaren aurretik, euskal sortzaileren baten film labur bat emango dute saio guztietan.\nBilbon emango dituzten film luze guztien artean Jainkoak ez dit barkatzen eta Handia ikusi ahalko dira euskaraz, gaztelerazko azpidatziekin. Abuztuaren 1ean emango dute lehenengoa. Lezo Urreiztietaren bizitza kontatzen du dokumentalak, Euskal Herriaren historiari lotuta. Handik astebetera emango dute Altzoko erraldoiaren bizitzan oinarritutako Handia. Gainerako saio guztien antzera, emanaldiak 21:30ean hasiko dira. Film laburrei dagokienez ere, bi lan emango dituzte euskaraz: Ama eta Basoan.\nUdalak antolatutako kaleko zinema ez da, ordea, auzo guztietara iristen. Bilbo Zaharra da auzo horietako bat. Hala ere, izaten dute kaleko zinema han ere. Auzokideek horma batean zine pantaila margotu zuten, eta udaberrian hasita aldiro proiektatzen dituzte pelikulak plazan.\nUdako eskaintza handitu\nGernika-Lumon ere bide berari ekin diote. Iaz berreskuratu zuten kaleko zinema, eta, aurten, musika emanaldiak gehitu dizkiote proposamenari. Kultur etxeak antolatzen ditu saiook, eta helburu argia dute: udan kultur eskaintza areagotzea. Kristina Arana kultur etxeko zuzendariak eman zituen azalpenak: “Orain arte, neguan gauza gehiago egin izan dira, baina udan ez horrenbeste. Herriko auditoriuma aprobetxatzea ere bada asmoa. Hasiera da. Hemendik hasiko gara, eta ikusiko dugu hurrengo urteetan udako programazioa zer-nola indartu eta bultzatzen dugun”.\nUztaileko astearteetan ematen dute zinema, Seber Altube auditoriumean. Ostegunetan, berriz, kontzertuez goza daiteke leku berean. Euria bada, Elai Alai aretora eramango dituzte pelikulak eta, Lizeo antzokira, berriz, musika emanaldiak. Asteartean, Aquaman ikusi ahalko da, gazteleraz. Eta hilaren 30ean, Asterix, euskaraz. Kontzertuei dagokienez, hilaren 25ean, Baster M. igoko da oholtzara, eta, 29an, Nebbian. Emanaldiok gazteak erakartzeko modua ere badirela uste du Aranak.\nEan, ostegunak dira zinema egunik bizienak: Udako Zinema Zikloa martxan dute Busturialdeko kostaldeko herrian. Eskolondo bihurtzen dute zinema areto. Datorren ostegunean, Eskerrik asko, ugazaba! proiektatuko dute. XXI. mendeko Robin Hood esaten dioten Francois Ruffinen asmoak kontatzen ditu lanak. Abuztuan, beste lau lan emango dituzte. Mungian ere egin dute Zinea Euskaraz. Bi emanaldi egin dituzte beste horrenbeste astetan. Biak egin dituzte Foruen plazan.


[ENBIDOA] Nadia Kerdi: Kanpotarra naiz | danbolin\n[ENBIDOA] Nadia Kerdi: Kanpotarra naiz\nAbiatzea, alde egitea, hobeto esanda, emigratzea. Hobeto izango da kanpoan bizitzea… baina kanpoan bizitzea, zure buruarengandik eta zure ingurukoengandik urruti bizitzea da. Kanpoan bizitzea, azkenean, beste leku batean bizitzea da, beste jende batekin, beste ohitura batzuekin, beste tradizio batzuekin, beste hizkuntza batekin, eta kasu askotan, beste erlijio batekin. Aldaketa erradikala da, eta aldaketa horretara moldatu behar zara, aldaketari aurre egin eta ikasi egin behar da.\nHemen duzue Nadia Kerdiren kasua. Emakume bat etxetik kanpo, musulmana eta arabea. 2004tik bizi da Zestoan, bere lekua aurkitu nahian. Herrian eta herritarren artean bere lekuaren bila. Eta lortu al du? Bai. Erraza izan al da? Ez. Ezinezkoa? Ezta ere.\nSekretua, bestea errespetatzea da, eta horrela, zu ere errespetatuko zaituzte. Taldeko beste bat izango zara. Zure bizilekutik beste batera joatea, aldaketa handia da, indar eta borondate handia behar da. Bakean bizi eta bizitza normal bat izateko borroka bat da. Bertako ohiturak eta hizkuntza ikasi. Borroka gogorrena nostalgiaren aurkakoa da. Familia eta lagunen falta, zure lurra, zure lekua. Nire karrerari agur esan behar izan nion, bizitzak hartzen dituen norabideengatik. Horrek, askotan, indarrik gabe uzten ninduen, baina jarraitu beharra zegoen.\nHemen lanak erraztu zidan dena. Nahiz eta bakarrik egon, lankideekin hitz egin nezakeen, komunikatu eta ikasi. Semea izateak ere asko lagundu zidan. Nire zirkulua irekitzen hasi zen, beste guraso batzuk ezagutu nituen. Azkenean, nire zirkulua osatu nuen, orain, nire hemengo familia dena. Behar izan dudan guztietan hor egon dira. Nire odoleko familia falta izan zaidanean hor egon dira, beti laguntzeko prest. Kanpokoa naizen arren, hemengoa sentitzen naiz, hamazazpi urte daramatzat Zestoan.\nOraindik batzuk ez didate kasurik ere egiten kalean, baina azkenean, horretara ere ohitu egiten zara. Ni onarekin bakarrik gelditzen naiz, urte hauetan guztietan ikasi dudan guztiarekin. Urte politak izan dira, puntu garratz batekin. Ea ba, zer kontatzen digun Marina Pons Salek.\nPrevious Article [ARGAZKIAK] Irene Caminos eta Javi Alonsoren trial erakustaldi ederra izan da Aizarnan\nNext Article Ez da umorerik falta izan gaur arratsaldean Aizarnan


HEZKIDETZAN ESKU HARTZEN talde-bloga: 2017-03-05\nGatazkak hezkidetzaren ikustegitik hausnartzen\nAste hasieran Bakerako Hezkuntzarako Euskal liburuan dioen bezala,”bizitzak berezkoa du gatazka, elkarren arteko harremana bera da gatazka. Positiboa edo negatiboa gatazka konpontzeko modua izango da.” Baieztapen honekin ados nengoen.\nAstean zehar, gatazkaren trataeran helburuak eta harrremanek garrantzia dutela konturatu naiz. Gatazka 3 fase dituen prozesua dela ikasi dut. Hiru faseak hauek direlarik:\n· Igoera (momento altuena hartu arte)\n· Geldiera (egonkortu egiten da).\n· Jaitsiera (poliki-poliki gutxitzen doa).\nGatazka-egituran hiru aspektu kontuan hartu behar direla irakurri dut.\nHiru aspektu horiek ondo definitzeak lagunduko digu,zer gertatu den zehazten,zergaitiak eta ondorioak definitzen,azken finean, irtenbide egokiak aurkitzeko giltzan izango direnak.\nGai honen garrantzia zehaztu beharko banu,esango nuke, lankidetza bada gatazkari aurre egiteko garatu nahi dugun jokaera eta modua, gatazkan parte hartzen duten pertsonen interesak, beharrak,balioak,itxaropenak,gertatutakoaren pertzepzioak ezagutu behar direla. Nola?? Beraien arteko komunikazioa bultzatuzedota bitartekaritza erabiliz.\nBlanca Kerejeta irakasleak dioen bezala\nGatazkak, haurrek haien kabuz konpontzen utziz gero , eta ikastetxean bizikidetza positiborako lanketa seriorik ez bada planteatzen, gizartean gatazkak konpontzeko nagusi den eskema erabiliko dute: IRABAZI-GALDU eta MENDERATZE- MENDETASUN erlazioak ezarriko dituzte. Zer ondorio ditu esandakoak?\nBlanca Kerejetaren elkarrizketa osoa irakurri nahi badezue…\nIazko ikastarokideen post bat aukeratzeko unean , Haizea Egigurenena aukeratu dut.\nAlde batetik, eremu hezitzaileetan lantzeko aipatzen dituen erronkekin erabat ados nagoelako\nHau guztia lantzeko erronkak:\n-Gatazkaren inguruko konotazio negatiboari buelta ematea.\n-Gatazkak mahai gainean jarri eta hauek modu egokian bideratzeko bitartekoak eskuragarri jartzea.\n-Pertsona ororen iritziak, pentsamenduak... ados egon edo ez errespetatuak izatea.\n- Irakasle nahiz gurasoei gatazkak modu egokian kudeatzeko tresnak eskaintzea (formazioa)\n-Gatazketan generoak duen eraginaz jabetzea.\n-Elkar entzuketa aktiboa bultzatzea.\n-Tratu ona eta elkarren zaintza norberarengan eta besteengan sustatzea.\nEta bestetik,emakumeok gatazken aurrean hartu dugun rolari buruz egiten duen aipamena..\nGatazken aurrean, emakumeok hartu ohi dugun rola datorkit burura. Beste karga bat gehiago emakume izate hutsagatik …\nEta hezitzaileei,rol horren zergaitiaz eta ondorioetaz ikerketa bat egitea oso gomendagarria iruditzen zaidalako\nETIKETAK #Aurora, GATAZKAK\nGatazka: positiboa edo negatiboa?\nBizitzak berezkoa du gatazka, elkarren arteko harremana bera da gatazka\nAitortu beharra daukat, gatazka hitza entzutean negatibotzat jotzen nuela, bai hitz bera eta baita sorturiko egoera. Bizi izan dudan hezkuntza eremuan ere, gatazkak zuzendu eta agertzea eragotzi beharreko ekintza lez ikusia zen. Baina astean zehar egindako ibilbidearen ondorioz konturatu naiz, oker nengoela. Gatazkak sortzen dira interes kontrajarriak daudenean eta hori bizikidetzaren parte bat da. Hori dela eta, gatazka ez da negatiboa, positiboa edo negatiboa, gatazka konpontzeko modua da; hau da, pertsona anitzek, elkarren artean duten harreman mota da. Beraz, aipaturikoa aintzat izaik, esango nuke, dudarik gabe gatazkak positiboak direla. Alde batetik, erronka handia suposatzen dielako haurrei; helburu bateraezinak edukitzeak sortzen dien desafioa (emozio eta adimena). Eta bestetik, gatazken trataera egokiak pertsonak eta taldeak indartzen laguntzen duelako, harremanak sendotuz.\nIazko ekarpenei erreferentzia eginez, ondorengoa hautatau dut:\nOso interesgarria iruditu zait plazaraturiko Christopher Mooren gatazka sortzaileen inguruko informazioa. Eta horrez gain, Nerea Mendizabalen hitzaldia. Bertan, gatazken konponbideetan trebatzeko komunikazioaren garrantzia azpimarratzen du.\nGai honen garratnziaz jabetzeko, hezitzaileei ondorengo baliabidea gomendatzen diet:\nJolas kooperatiboak hautatu ditut; izan ere, gaur egungo eskoletan, “irabazle- galtzaile” dikotomia oso errotua dago. Beraz, sistema hierarkikoaren apurtzea eta erreferentea prozesua izatea positiboa deritzot. Guztion partaidetza funtsezkoa da; elkar ezagutzea, partaide izatea, kide sentitzea.\nEremu hezitzaileetan/jendartean lantzeko erronkei erreferentzia eginez, funtsezkoena, gatazken trataerarako kultura eredu positiboa transmititzea da. Horretarako:\nEskola komunitate osoaren kontzientziazioa\nCurriculumean txertatzea gatazken trataerarako behar diren konpetentzien garapenerako edukiak\nAniztasuna aintzat izanik, gatazkei aurre egiteko estrategia anitzak. Kasuan kasuko egoerei egokiturik.\nPartaidetza sustatzea; horretarako testuinguru aproposak eraikiz.\nAntolakuntza kontuan izatea; arauak, espazioak, denbora … landu eta genero estereotipoetatik kanpoko antolakuntza bermatzea\nETIKETAK #Maitee, GATAZKAK\nGATAZKAK FEMINISMOTIK, AUKERA!\nIaz Begoña I.Ek egindako posta gustatu zait, feminismoak egiten duen irakurketa plazaratzen duelako eta hainbat baliabide eskura jarri dituelako:\nGatazkak lantzeko baliabideak bilatzen nenbilela Llanas elkartearekin egin dut topo. Beraien web orrian kuxkuxeatzen ibili naiz, eta gatazkak konpontzeko genero perspektiba lantzen dutela ikusi dut, beraz plazatxo honetan duzue ikusgai.\nBestetik Gasteizko Berritzegunean duten web orrialdea ikusten ibili naiz eta ikaskuntza koperatiboa lantzeko baliabide desberdinak dituztela ikusi dut, hauetariko batzuk interesgarriak iruditu zaizkit. Hainbat euskarri baliagarri guztion eskura jarri dituzte. Sartu eta baliabidez hornitu!\nEta eremu hezitzaileetan zeintzuk dira erronkak gatazkak modu hezkidetzaile batean bideratu ahal izateko?\nGatazkaren esku-hartzeak egiten ditugun guztietan genero-analisia kontuan izan.\nGatazkaren inguruan dauden mitoak landu eta kontzeptuaren aberasgarritasuna landu.\nETIKETAK #Uxana, GATAZKAK\nGatazkak, egunerokotasuna eraldatzen\nAste hasieran banekien gatazkak ez zirela gerrarik ez izatera mugatzen, gatazken inguruko hausnarketa zabalagoa zela, baina hala ere, astean zehar egindako ibilbidearen ondorioz konturatu naiz uste nuena baino zabalagoa dela gaia.\nGai honen garrantzia zehaztu beharko banu, ideia hauek azpimarratuko nituzke:\n- Bakearen kontzeptua hausnartzea eta soilik gerrak ez direla ohartzea.\n- Bakea eta indarkeriaren arteko lotura, indarkeria dagoen tokian ez dago bakerik eta gaur egun indarkeria mota ezberdinak bizi ditugu.\n- Gatazka izatez ez da ona edo txarra, guk egiten dugu horren aurrean dugun jokabideekin gatazka ona edo txarra izatea.\n- Gatazkak aldaketara bultzatzen gaitu, beraz, gatazkak beharrezkoak dira, ondoren, horiek ondo aurrera eramaten ikasi beharra dugu.\n- Bakearen ezinbesteko ezaugarria berdintasunetik abiatutako harremanak dira.\n- Bakea prozesu bat da.\n- Bake positiboa; eskubideak ez urratzearekin, berdintasunezko bizikidetzarekin eta harmonia sozialarekin harremanetan daude.\nNire ustez ideia azpimarragarriak direnak agertu ondoren, hona hemen nire ustez eremu hezitzailean ditugun erronkak:\n- Gatazka aldaketarako beharrezkoa dela ulertzea.\n- Gatazken aurrean beste jarrera bat hartzea, ondorengo prozesuari garrantzia emanez.\n- Gatazkari lotutako beste hainbat azpi-kontzeptu/gai daudela ulertzea.\n- Gaiaren inguruko sensibilizazio bat egitea komunitatean.\nHemen uzten ditut hainbat baliabide gaiaren inguruan:\nHabilidades sociales de los escolares y prevención del conflicto: programa de mejora del clima escolar\nConvivencia en la escuela webgunea:\nUste dut alternatiba on bat zaintzaren pedagogia dela, hona hemen pare bat link:\nAmaitzeko, hemen duzue lehengo urteko kide baten lan bikaina!\nETIKETAK #OlatzC, GATAZKAK\nGATAZKAK, LEHIATIK HARAT\nPrintzipio, lege, arau, ohitura publikoetan oinarritutako Etikatik haratago doa gatazka. Haren arrazoien eta ondorioen trataera justizian eta zaintzan oinarritzea klabea dela uste dut. Testuingurua ezagutu eta ulertu, eskubideak defendatu, balore unibertsalak ez zapuztu, guztien beharrak asetzen ahalegindu, norberaren erantzukizuna eta elkarrerantzukizuna zaindu. Genero sistemak sortzen dituen diskriminazio egoerak onartu eta irauli. Kapitalismoak sortzen dituen injustiziak konpondu. Asko dira gatazkaren trataeran, ezagutzen ditugun ereduetatik egin beharreko aldaketak. Eta ikastetxeetan, eredu eta alternatiba izateko dugun ardura medio, barne-arauditik haratago eta irabazle-galtzaile eskema gaindituz eredu berriak sortzen hasi edota jarraitzea beharrezkoa da.\nErronka asko ditu gatazkaren gaiak, hasteko, institutuetan, gatazkak zergatik sortzen diren aztertu beharko litzateke, askotan antolakuntza desegokia delako sortzen baitira gatazkak. Ikastetxean espazioen eta denboren kudeaketa parekidetasunean oinarritutakoa izatea premiazkoa da. Horretaz gain, neska zein mutilen parte-hartze aktiboa bultzatzea, araudia modu partekatuan lantzea, gatazka baten aurrean alderdi pertsonalak kontuan izatea, ebaluazioan norberaren prozesua erreferente izatea dira, hala nola, hezkuntzak dituen erronka nagusienetako batzuk.\nHaizea Egigurenek eginiko lan hau oso interesgarria iruditu zait. Labur eta zehatz klabe garrantzitsuak aipatzen ditu eta.\nETIKETAK #AneAz, GATAZKAK\nGaiarekin hasi aurretik, gatazkak interpretatu, analizatu eta gestionatzeko orduan genero ikuspegirik aplikatu behar zenik pentsatu ere ez dut egin. Nahikoa konplexua iruditzen zitzaidan gaia berez, gatazken ebazpenean genero estereotipoek izan zitzaketen garrantzian erreparatu ere ez dudala egin (zoritxarrez).\nEgindako ibilbidearen ondorioz konturatu naiz, genero ikuspegiak ekarpen handia egiten duela arlo honetan ere, gainontzeko guztietan bezala.\nGai honen garrantzia zehaztu beharko banu, gatazken trataeran generoikuspegia kontuan izatearen ezinbestekotasuna azpimarratuko nuke:\nIazko ikastarokideek egindako postetatik Aida eta Itsasok idatzi zuten Gatazkak hezkidetzaren ikuspuntutik hausnartzen da gehien gustatu zaidana. Oso positiboki baloratzen dut zaintzaren etika aipatu izana. Bestetik, Jule Goikoetxearen Bakea ez da existitzen, feminismoa bai (II) ponentzia oso interesgarria egin zait.\nGai honen garrantziaz jabetu eta ikasleekin lantzeko, baliabide interesgarri pila bat daude sarean. Dena dela, euskarazko baliabideak urriagoak dira, eta hauek sortzeko beharra handia da ondorioz. Hala ere, beti dago hitzezko hizkuntza erabili gabe gaia lantzeko aukera. Horregatik, gatazken inguruko eztabaida bideratzeko erabilgarriak izan daitezkeen eta hitzik erabiltzen ez dituzten bideo bi proposatzen dizkizuet ikasleekin ikusteko:\nEremu hezitzaileetara itzulita, erronka ugari ditugu lantzeko. Horietako batzuk aurreko ataletan landutako erronkekin oso lotuta dauden arren, berriz errepikatzeak pena merezi duela uste dut:\nKontzientzia hartzea: datuak batu, prestakuntza jaso eta ikastetxeko diagnosia egin, besteak beste.\nParte hartze aktiboa sustatzea, guneak prestatu eta komunikazioari dagokion garrantzia emanez.\nAntolakuntzari erreparatzea; arauak, espazioak etab. landu eta genero estereotipoetatik kanpoko antolakuntza bermatzea.\nGatazkak konpontzeko tresna ezberdinak ikasgelako egunerokotasunean txertatzea, suertatzen diren gatazka txiki zein handietan aplikatuz.\nIkasle guztien iritzi, pentsamendu eta balorazioak errespetatzea.\nETIKETAK #AneLe, GATAZKAK\nEzer ez egitea, egitea da!\n→ Astean zehar gaiari buruz agertu diren 2 ideiarik garrantzitsuenak aipatu eta\nDenok galdetu beharko genioke gure buruari ea heteresexualak garen. Sistema heterozentrista eta patriarkalak aurresuposatu egiten baitu hala garela. Horrela behar gaitu, eta hainbat eta hainbat mekanismo ditu sinesmen horri itsu itsuan obedi diezaiogun. Ulertu behar dugu desira ere, eraikuntza sozio-kulturala dela, eta ikasi dugun era berean, desikasi egin dezakegula, beste gorputz eredu eta erreferenteak -askeagoak eta anitzagoak- maitatzeko.\n“Ez obeditu! Heteroaraua plazerrez lehertu!” [Bilgune Feminista]\nEtengabe egiten ari gara heziketa afektibo-sexuala. Gorputz sexuatuak gara eta gure sexualitatea beti dago presente. Eguneroko ekintzetan neska eta mutilen sexualitatea hezten ari gara honen guztiaren bitartez: batetik, ikasleen eskutan jartzen ditugun materialak eta kultura ekoizpenak erakusten dituzten istorio, irudi eta fantasiak (curriculum esplizitua) eta, bestetik, hezitzaileok zeri ematen diogun garrantzia eta zeri ez, aipatzen ez duguna, gure gorputzak transmititzen duena eta gure buruari buruz ematen dugun irudia (ezkutuko curriculuma).\n→ Iazko ikastarokideek egindako postetatik, Begoñaren postak deitu dit atentzioa, haren azalpen eta baliabideengatik.\n→ Aste honetako gaiaren inguruko baliabide, ikerketa edo proposamen batzuk:\nHurrengo baliabide hau ez doa zuzenean hezkuntza afektibo sexualaren inguruan, baina heteroaraua hausten duten erreferenteak bisibilizatzeko keinu bat bada. Monologo hontan, aurkezleak, umoretik lantzen ditu lesbianismoa eta arrazakeria, bai ondo landu ere. Umoretik lantzea baino gauza hoberik!?\nNahiz eta orain Hezkuntza Afektibo Sexual hezkidetzailarekin ari garen, eta ez identitatearekin, duela gutxi atera duten publizitate anuntzio bat da hurrengo hau, eta interesgarria iruditu zaidanez, hona ekarri dut: genero dikotomiarekin hausten eta heteroaraua apurtzen duen erreferente gisa balio duelako hain zuzen. Ea zer deritzozuen.\nPaul's Journey - Tolerantziaren aldeko kanpaina\n'El amor no tiene etiquetas'\n→ Eremu hezitzaileetan/jendartean lantzeko erronka batzuk hauek dira:\nEskola komunitate osoan gaiarekiko formakuntza eskaintzea, horrela sentsibilizazioa lantzeko. Eskola komunitate osoaren konpromezua eskatzea.\nHeteroaraua gaindituz orientazio sexual anitzak eta familia mota desberdinak, kultura desberdinetakoak, gorputz desberdinetakoak bistaratu eta berdin baloratuak izango diren heziketa eredua bermatzea.\nNorberak bere gorputzaren autoezagutza eta onarpena eta gorputz desberdinen edertasuna, erakargarritasuna, sentsualitatea eta abarren balorazioa ahalbidetzen duen heziketa sustatzea (erakarpen- eredu ez-normatiboak landuz).\nHizkuntza hezkidetzailea erabiltzen duen heziketa izatea, espresio sexista, LGTBIQ+fobikoak, lodi fobikoak edo beste edozein bazterkeria-adierazpenak gaitzetsiz.\nETIKETAK #Amaiaa, Heziketa afektibo-sexuala, HEZKIDETZA\nHEZIKETA AFEKTIBO-SEXUALAREN INGURUKO HAUSNARKETA\nIkasturte honetan zehar ikusten ari garen bezala, jendarte neoliberal honetan ezarritako sexu-genero sistema binarioa eta sistema patriarkal honek gure bizitzaren esparru guztiak zeharkatzen ditu eta nola ez, gure sexualitatea eta sentitzeko modua ere. Jarraian gai honetan niretzat garrantzitsuak izan diren bi idei azpimarratuko ditut:\nEskolak heteronormatibitatean hezten du. Eskolako espazioa, jendartean bezala sistema patriarkalak ugalkortasunera zuzendutako sexualitate-eredua sustatu eta indartzen du. Gaur egungo jendartean sexualitate eredu hegemonikoa heterosexuala izatea bultzatzen du eta sexualitate ereduen aniztasunari ikustezin eta estigmatizatzen ditu. Ideia hau azpimarratu nahi dut eskolako eremuaren garrantzia plazaratzeko eta bere neutraltasun eza agerian usteko.\nSistema neoliberak honek sexua ere kontsumo produktua bilakatu du. Azken urteetan komunikabideetan jendartea hipersexualizaturik (batez ere neskak) agertzen da , osasunarekin lotzen da eta zoriona emango digunaren ideia trasmititzen da eta honekin batera ere merkatua (pilulak, tupper sex..) zabaldu da . Honekin, gure egunerokotasunean eredu ekonomiko neoliberal eta patriarkalaren eragina ikustarazi nahi izan dut.\nIazko ikasleen artean honako post hau aukeratu dut, gai honetan landutakoa eta proposamenak modu egokian jasotzen dituelako.\nAste honetako baliabide, ikerketa edo proposamen bat gomendatu. Materiale edo baliabideen artean harreman afektibo-sexualen aniztasunaren inguruan zer pentsatzen den, ze jarrerak ematen diren... jakinmina nuen eta 2008an Gehitu-k Gipuzkoan egindako ikerketa irakurtzea oso gomendagarria iruitzen zait. Ikerketan" Aniztasun afektibo-sexualen aurrean nerabeen jarrerak"aztertzen ditu . Bertan jasotakoa laburbilduz ondorio hauek jasotzen dira: Eskola ez dela homosexuala agertzeko espazio erraza, %12k orientazio homosexuala edo izan dezakeela agertzen da eta aniztasun afektibo-sexualarekiko nesken jarrera irekiagoa dela mutilena baino Jarraian ikerketa eta bertan jasotako emaitzak kontsultatu ditzakezu.http://www.euskalnet.net/gehitumagazine/IKERKETA20072008.pdf.\nBestetik, STEE-EILAS sindikatuak genero eta aniztasun sexualerako gida ere interesgarria irudditzen zait. Bertan gaia modu argian azaltzeaz gain, eskolan eta hezitzaileontzat kontutan hartzeko gakoak eta hainbat proposamen luzatzen ditu.\nZeintzuk dira zure ustez hau guztia eremu hezitzailean lantzeko erronkak?\nHeziketa afektibo-sexual hezkidetzailearen helburua " harreman afektibo sexualak izateko eta elkarrekin bizitzeko heztea, aniztasun sexualean eta emakumezkoen eta gizonezkoen berdintasunean oinarrituta" da, beraz horretarako:\nLehenik eta behin eskolan egitendugunaren diagnostikoa osatuko nuke, eskolako komunitate guztia inplikatuz eta gure ikastetxean dagoen errealitatea aztertuko nuke.\nElkarlana bultzatuko nuke subjetu guztiekin eta eskola komunitate osatzen duen ororekin sentsibilizazioa eta hezkidetza ikuspegitik prestakuntza egingo nuke.\nCurriculum ezkutuaren bitartez heziketa-eragile guztiak heziketa afektibo-sexuala egiten ari garela onartzea eta hausnarketa pertsonal eta kolektiboa egitea.\nPlan integral bat eskola komunitatearekin osatu eta kide guztienn konpromesua jasotzea.\nHizkuntza hezkidetzailea bermatzea.\nMaterial didaktikoetan aniztasunaren presentzia sustatzea.\nEmakumeon eta gizonen sexualiatearen mitoak deseraiki. Maitasun erromantikoaren mitoa, amatasunarena...\nEta amaitzeko gaiarekin lotura duten hainbat lotura:\nGazteak eta harremanak izenburuarekin ERNAI gazte erakundeak gazteen arteko harremanen inguruko bideoa\nIanire Estebanez-en blog-etik artikulu hau aukeratu dut baina bertan artikulu eta material oso interesgarriak topa ditzakezgu. De amores tóxicos ¿ una se puede empachar?\nIrakurgaian garbi azaltzen denez, sexualitatea eraikuntza soiokulturala da. Sexualitatean ere eredu hegemonikoa dugu oraindik gizartean. Orain arte sistema patriarkalak ugalkortasunera zuzendutako sexualitate eredua sustatu eta indartu du eta kanpo dauden sexualitate eredu anitzak patologizatzen ez baditu, ez ditu normaltzat hartzen. Jaiotzen garenetik garatzen hasten gara dena, gurasoengandik entzuten ditugun mezuekin, jendarteratze-prozesuan ikusten eta entzuten ditugunekin, … . Sexualitateaz modu askean hitz egitea ezinbestekoa da, ezkutuko gai izateari uztea.\nEskoletan konturatu gabe heterosexualitatea indartzen dugu, askotan ezkutuko curriculumaren bitartez. Ikerketa eta estatistikek ondorioztatzen dute aniztasun afektibo-sexualaren aurrean eskola ez dela espazio erraza, ezta segurua ere homosexualentzat adibidez. Alde batetik, curriculum materialek transmititzen jarraitzen dutelako familia heterosexual nuklearra eredua, estereotipoez betea, eta bestetik, heziketa afektibo-sexual hezkidetzailerik curriculum esplizituan agertzen ez delako. Irakurgaian datorren bezala “heziketa afektibo-sexual hezkidetzaileak heteroarautik, genero jazarpenetik eta sexu binarismotik haratago joan nahi du, pertsonen, harreman eta bizitza modu desberdinen aniztasuna bistarazi eta normalizatu, nor den moduan onartua sentitu eta bere afektibitatea eta sexualitatea aske espresatzen bizi ahal izateko.” . Heziketa afektibo-sexual hezkidetzailea hezkuntza eremu guztietara zabaldu eta sexualitateen diskurtsoak beren espresio anitzekin ikastetxeko harreman esparru guztietan integratu behar da. Hau lortzeko, irakurgaian proposatzen den dekalogoa funtsezkoa iruditzen zait.\nIazko post-etatik honako hau aukeratu dut:\nAste honetako gai hau jorratzeko Berdindun honako txosten hau aukeratu dut, batez ere eskolan lantzeko:\n"Aniztasun afektibo-sexualaren aurreko jarrerak ikasgeletan"\nHau guztia eremu hezitzailean lantzeko erronkak honako hauek izango lirateke :\n· - Eskola-komunitate osoaren sentsibilizazioa eta prestakuntza izatea hezkidetza ikuspegitik.\n· - Emakumeen eta gizonen sexualitatearen inguruko mitoak deseraikitzea.\n· - Maitasun erromantikoa ezbaian jarri.\n· -Sexualitatea aniztasunetik landu, aniztasuna normalizatuz eta heteroarauetatik aldenduz.\n· - Material didaktikoetan aniztasunaren presentzia sustatu.\n· - Norberaren ezagutza eta onespena sustatu kanon idealak baztertuz.\nETIKETAK #Alasne, Heziketa afektibo-sexuala, HEZKIDETZA\nHeziketa afektibo sexual hezkidetzailea\n1.-Gaiari buruzko 2 ideiarik garrantzitsuenak aipatu eta zergatia azaldu.\nLehenik eta behin, esan behar da afektibitatea eta sexualitatea estuki erlazionaturik daudela. Afektibitatea pertsonaren osagai estrukturala da, emakume eta gizonen garapen integralerako oinarrizko gaitasuna. Afektibitatea laguntza, babesa, maitasuna, goxotasuna eta elkar ulertzea da, eman eta jasotzeko gaitasuna bezala ulertzen dugu.\nSexualitatea plazerraren kudeaketa gisa uler daiteke, desioaren espresio eta komunikazio bezala, nork bere buruarekin zein gainerako pertsonekin. Konplizitate, adostasun eta askatasunean oinarritzen da. Bizitza-ziklo osoan presente dagoen ahalmena da. Sexualitatea aniztasuna da, hortaz, pertsona beste sexualitate dago.\nAfektibitatea bizitzen irakatsi\nBigarrenik, aipagarria da etengabe egiten ari garela heziketa afektibo-sexuala. Gorputz sexuatuak gara eta gure sexualitatea beti dago presente: erabiltzen ditugun materialetan, kultura ekoizpenetan, aipatzen ez dugun horretan, geure buruari buruz ematen dugun irudian, erabiltzen dugun hizkuntzan, genero roletan...\n2.-Iazko ikastarokide baten post-a aukeratu eta estekatu.\nEdurnerena aukeratu dut. Gaiarekin lotutako aspektu garrantzitsuenak oso argi azaldu ditu, taula eta irudi egokiz baliatuta.\n3.-Gaiaren inguruko baliabide, ikerketa edo proposamenen bat gomendatu ikasleekin erabiltzeko.\nSteilas-en “Askatasun begiradak” izeneko unitate didaktikoa oso aproposa iruditzen zait ikasleekin lantzeko. Bertan hainbat bideo eta ariketa interesgarri daude Lehen eta Bigarren Hezkuntzan lantzeko.\n4.-Eremu hezitzaileetan/jendartean lantzeko erronkak.\n-Lehenik eta behin, eskola-komunitate osoa sentsibilizatu eta prestatu hezkidetza ikuspegitik.\n-Eskola-komunitatearen konpromisoa hartu plan integral bat diseinatu eta aurrera eramateko. Bertan, heziketa afektibo-sexuala modu progresiboan eta sistematikoan landuko da.\n-Maitasun erromantikoaren mitoa deseraiki.\n-Orientazio sexual anitzak , familia mota ezberdinak, kultura desberdinetakoak, gorputz desberdinetakoak bistaratu, berdin baloratu eta normalizatu.\n-Hizkuntza hezkidetzailea erabiltzen den hezkidetza sustatu.\n-Material didaktikoetan aniztasunaren presentzia sustatu.\nMaitasun erromantikoari buruzko pare bat baliagarri interesgarri:\n- Maitasun erromantikoaren mitoak.\n- Maitasun erromantikoa botere harremanen euskarri?\nETIKETAK #Usoa, Heziketa afektibo-sexuala\nGai honen inguruko bi ideaiarik garrantzitsuenak azpimarratzekotan honakoak aukeratu konituzke:\n1. Heziketa afektibo-sexuala planteatzeko unean kontuan hartu beharreko aspektuen dekalogoa (irakurgaian agertzen dena). Era berean, hortik zerbait aipatzekotan, “Zure gorputza da, ezagutu zure eskubideak” foiletoa gailenduko nuke. Bertan ondo laburbiltzen dira haurrek eta gazteek jakin beharko lituzketen hainbat gai eta hezkidetzatik landu behar litzatekeen aspektu asko.\nHezkidetzaren erronkei dagokionez, denak garrantzitsuak izanik ere, honakoak arlo asko batzen dituelako azpimarratuko nuke.\n“ Norberak bere gorputzaren autoezagutza eta onarpena eta gorputz desberdinen edertasuna, erakargarritasuna, sentsualitatea eta abarren balorazioa ahalbidetzen duen heziketa sustatzea (erakarpen-eredu ez-normatiboak landuz)”.\nAbiapuntu horretatik, norberaren autoezagutza eta onarpenaren bidez, beste zenbait arlo gaindituko liratekelako. Este baterako:\nSexualitatea ez da berdin heterosexualitatea, genitalitatea, ezta koitoa egitea ere. Sexualitatea eta berau bizi eta sentitzeko aniztasuna. Familia forma eta egitura ezberdinak. Edota sexualitatearen ikuspegi heterosexual eta heteronormatiboa. Eta zer esanik ez errespetuzko harreman afektiboen inguruan. Norberaren buruaren autoezagutza eta onarpena, norberaren buruaren errespetua dakar eta honek noberaren ahalduntzean elementu beharrezkoa da.\nEremu hezitzaileetan/jendartean lantzeko erronkei dagokionez, honakoak azpimarratuko nituzke:\n· Beste gai askotan ematen den, bezala, eskola-komunitatearen sentsibilizazioa eta formakuntza. Baina, garrantzitsua da formakuntza hau zorroztasunez eman eta jasotzea, haur eta nerabeekin ari baikara lanean eta hauen pentsatzeko eta sentitzeko eremuan sartzen ari baikara\n· Emakumeen eta gizonen sexualitatearen inguruko mitoak deseraikitzea baita maitasun erromantikoaren mitoa eta amatasunarena (*)\n(*) Oraindik ere izututa nago, norbaitek amatasunaren “etengabeko zoragarritasuna” kuestionatzen duenean sortzen den tsunamia, ikus bestela Samanta Villarrek bere “Madre hay más que una” liburua aurkezterakoan egindako adierazpen batzuen ostean sortutakoak. Maitasun erromantikoaren mitoa lantzen den bezala, gai hau ere ikasleen artean lantzea interesgarria litzateke, amatasunaren mitoa, alegia.\n· Heziketa afektibo-sexuala aniztasunean heztea (orientazioak, familiak, sentitzek erak, sexualitatea bizitzeko moduak…)\n· Sexualitate anitzen diskurtsoa gureganatzea.\nIazko postei dagokionez, Aida eta Itsarorena aukeratu dut. Beren tutoretza planaren barruan landu izanaren ondorioz honen inguruko ikuspegi interesgarria ematen dutelako. Nik etxeko eremuan lantzen dut gaia, hortaz, niretzat hau, beste ikuspegi bat da.\nETIKETAK #Ido, Heziketa afektibo-sexuala\nPERTSONA ADINA SEXUALITATE\nBURUNDANGA GARAIA HELDU DA: GURE ESKU DAGO ALDAKET...


Balkoian baratza jartzeko doako tailerra izango da igandean - Azpeitiko Udala\nBalkoian baratza jartzeko doako tailerra izango da igandean\nDatorren igandean, maitzak 9, helduei zuendutako tailerra eskainiko da Ekoetxean. Balkoian baratzea jarri nahi dutenei zuzenduriko ikastaroa izango da; baratza txiki bat jartzeko pausoak azalduko baitira. 11:00etatik 12:30era izango da eta plaza mugatuak izango dira. Beraz, ikastarora joan nahi duenak maiatzaren 7ra arte du izena emateko aukera Ekoetxean bertan edo 943-81 24 48 telefonora deituta.


Agile TV - Activación en Guuk\nMugikorra eta tableta\nOso erraza da Agile TV zerbitzua aktibatzea!\nOngietorri-pantailen ondoren, zerbitzuko titularraren NANa sartzeko eskatuko dizugu.\nOstean, Agile TV zerbitzuan alta hartzeko erabili zenuen posta zuzena den egiaztatu ahal izango duzu. Urrats honetan bertan aldatu ahal izango duzu.\nOndoren, baduzu aktibaziorako bideoa ikusterik:\nNola aktibatu Agile TV Box mugikorretan\nZerbitzuan alta hartzeko erabili duzun posta elektronikoa sartu eta zeure pasahitza sortu.\nZeure pasahitza aldatu nahi baduzu, esteka honetan sartu eta eskaera egin.\nNola kontratatuko dut Rakuten TV Suscripción Agile TVren bidez?\nRakuten TV Suscripción kontratatu nahi baduzu, Agile TVn alta hartu besterik ez duzu. Horretarako, GUUKeko Bezeroen Arretarako Zerbitzuarekin jarri harremanetan 2600 telefonora deituta edo GUUKen webgunean sartu.\nRakuten TVko kontua baduzu, erabili ere egin ahal izango duzu, baina gogoan izan bi aldiz ordainduko zenukeela zerbitzu beragatik, GUUKen sustapena hartuko bazenu.\nNola aktibatuko dut zerbitzua Agile TVn?\nZeure Agile TV Box lehen aldiz abian jartzen duzunean, Rakuten TV Suscripción zerbitzurako harpidetza sortuko da modu automatikoan. Kontua guk geuk sortuko dugu modu automatikoan Agile TVn alta hartzean erabili duzun postaren bidez.\nAktibaziorako prozesuan, zeure pasahitza sortu behar duzula jakinarazten dizun pantaila agertuko da.\nSartzeko arazorik? Gure webguneko galde-erantzunak bisitatu\nNola aktibatuko dut zerbitzua Agile TVko bezeroa banaiz?\nAgile TVko bezeroa bazara eta Rakuten TV Suscripción kontratatu berri baduzu, zeure pasahitza sortzeko jarraibideak azaltzen dizkizun ongietorri-mezua jasoko duzu.\nZer erabiltzaile dut Rakuten TV Suscripción zerbitzuan?\nBesterik adierazi ezean, Rakuten TV Suscripción zerbitzuko erabiltzailea Agile TVn sartzeko erabilitako e-posta berbera izango da, betiere, Rakuten TV Suscripción zerbitzua abian jarri ondoren aldatu ez baduzu.\nAldatu egin baduzu edo oraindik gogoratzen ez baduzu, Rakuten-eko Bezeroen Arretarako Zerbitzuarekin jarri harremanetan eta bertan emango dizute.\nZein da nire pasahitza?\nRakuten TV Suscripción zerbitzuan sartzeko, esteka honetan sortu edo berrezarri dezakezun pasahitza beharko duzu. Zerbitzuan alta hartzeko erabili duzun posta elektronikoa idatzi, “Hurrengoa” sakatu eta zeure pasahitza sortzeko/berrezartzeko jarraibideen mezu elektroniko berria jasoko duzu.\nNola aktibatu Netflix\nNola kontratatuko dut Netflix?\nAgile TVren bidez:\nAgile TVko bezeroa bazara, Netflixeko aplikazioa abian jarri eta “Oraintxe harpidetu”\nLehenengo urratsean, e-postaren helbidea eskatzen da kontua sortzeko.\nNola aktibatuko dut Netflix?\nBesterik gabe, zeure erabiltzailea eta pasahitza sartu, zeure profila hautatu eta eduki guztiez gozatu.\nZalantza gehiago badituzu, Netflixeko laguntza-orria bisitatu besterik ez duzu.


Hitz gakoen bidez / Mots clés : Adélaide\nAdélaide, zer egiten ari zira Québecen ? (2/2)\nAdélaide Daraspe, Urruñar gaztea, urte batendako joan zen Québecerat … duela 5 urte ! Orain Montréalen bizi da eta Euskal Etxearen lehendakaria da. Zertarako joan zen harat eta zerk egin du hainbeste denbora gelditzea ?\nAdélaide Daraspe, Urruñar gaztea, urte batendako joan zen Québecerat … duela 5 urte ! Orain Montréalen bizi da eta Euskal Etxearen lehendakaria da. Zertarako joan zen harat eta zerk egin du hainbeste denbora gelditzea ? Bigarren partea (2/2) Musika : Joseba Tapia « Québec » Jatorria : Radiokultura


Montdragon - Wikipedia, entziklopedia askea.\nMontdragon (frantsesez eta ofizialki: Montdragon) Okzitaniako udalerri bat da. Administratiboki Frantziako Tarn departamenduan dago, Okzitania eskualdean. 2013an 593 biztanle zituen.\n43°46′27″N 2°06′10″E / 43.7742°N 2.1028°E / 43.7742; 2.102843°46′27″N 2°06′10″E / 43.7742°N 2.1028°E / 43.7742; 2.1028\nGraulhet, Labessière-Candeil, Laboutarie, Saint-Genest-de-Contest, Saint-Julien-du-Puy eta Sieurac\n314 (%50.4) 308 (%49.4)\n2007an Montdragon udalerrian erroldatutako biztanleak 593 ziren. Familiak 204 ziren, horien artean 50 pertsona bakarrekoak ziren (29 bakarrik bizi ziren gizonak eta 21 bakarrik bizi ziren emakumeak), 50 seme-alabarik gabeko familiak ziren, 75 seme-alabak dituzten bikoteak ziren eta 29 seme-alabak dituzten guraso-bakarreko familiak ziren.\n2007an 232 etxebizitza zeuden, 212 familiaren etxebizitza nagusia ziren, 11 bigarren erresidentzia ziren eta 9 hutsik zeuden. 202 etxeak ziren eta 28 apartamentuak ziren. 212 etxebizitza nagusietatik 146 bere jabearen bizilekua ziren, 57 alokairuan okupaturik zeuden eta 8 doan lagata zeuden; 1ek gela bat zuen, 8 etxek bi zituzten, 29 etxek hiru zituzten, 56 etxek lau zituzten eta 117 etxek bost zituzten. 170 etxek euren parking plaza propioa zuten azpian. 81 etxetan ibilgailu bat zegoen eta 115 etxetan bat baino gehiago zituzten.\nMontdragon udalerriko biztanleria-piramidea 2009an .\n2007an lan egiteko adina zuten pertsonak 351 ziren, horien artean 275 aktiboak ziren eta 76 inaktiboak ziren. 275 pertsona aktiboetatik 248 lanean zeuden (140 gizon eta 108 emakume) eta 28 langabezian zeuden (11 gizon eta 17 emakume). 76 pertsona inaktiboetatik 23 erretiraturik zeuden, 26 ikasten zeuden eta 27 "bestelako inaktibo" gisa sailkaturik zeuden.\n2009an Montdragon udalerrian 208 unitate fiskal zeuden, 539 pertsonek osaturik. Pertsona bakoitzeko diru-sarrera fiskalaren mediana urteko 16.588 euro zen.\n2007an zeuden 28 komertzioetatik, 1 erauzte enpresa zen, 2 bestelako produktu industrialen fabrikazioko enpresak ziren, 4 eraikuntza enpresak ziren, 6 ibilgailuen saltze eta konpontze enpresak ziren, 3 garraio enpresak ziren, 3 ostalaritza eta jatetxe enpresak ziren, 2 finantziazio enpresak ziren, 1 higiezinen enpresa zen, 1 zerbitzu enpresa zen, 4 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 7 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 zurgina, 1 iturgina, 1 argiketaria, 1 ile apaindegia eta 2 jatetxeak.\n2000. urtean Montdragon udalerrian 17 nekazaritza-ustiategi zeuden, 792 hektarea erabiltzen.\nLaboutarie (1,7 km)\nSaint-Julien-du-Puy (2,1 km)\nSieurac (3,3 km)\nSaint-Genest-de-Contest (3,8 km)\nBrousse (6,7 km)\nRéalmont (6,8 km)\nLasgraïsses (7,2 km)\nOrban (7,7 km)\nAzken aldaketa 25 martxoa 2021(e)an, 20:48(e)tan\nOrriaren azken aldaketa: 25 martxoa 2021, 20:48.


KRITIKA: ‘Gagarine’, errealismo sozialeko gaia ukitu magikoekin kontatuz | Zinema | Pantaila handian\nYou are here: Home ∼ 2022 ∼ April ∼ 21 ∼ KRITIKA: ‘Gagarine’, errealismo sozialeko gaia ukitu magikoekin kontatuz\nPublished by Kristina Zorita Arratibel on 21 April, 2022 | Leave a response\nFrantziako zinegileek Paris inguruetan eraiki diren langile, etorkinen auzuneak erretratatzeko errealitate gordina aurkeztu ohi digute: euren kamarapean, kriminaleen haztegiak dira, polizien arrazakeriak eta utzikeriak akuilatua. Hots, Mathieu Kassovitz-en ‘L’Haine‘ edo berriago Ladj Ly-ren ‘Les Misérables‘ filmak. Baina Fanny Liatard ta Jérémy Trouilh zuzendariek lehen fikziozko luzean bestelako bideari ekin diote. 1960eneko hamarkadan ehunka apartamentuekin egindako eta egun guztiz hondatuta dagoen eraikin bat eta berau salbatzeko borroka murgilduko den nerabearen istorio honetan errealismo magikoko ukituak sartu dituzte. Gordina da kaleratuko edo beste lekuetara eraman beharko dituztenen errealitatea baina mutikoaren borrokak komunitatearen indarraz josita filmetik lasai, zapore onenarekin ateratzea gonbidatzen gaitu.\nKasualitatea edo Ladj Lyk ‘Les Misérables‘-ekin egin zuen modura, zuzendariok aurretik filmatutako labur bat garatu dute luze hau sortzeko. Cité Gagarine botatzear zeudela zinegileok eraikinean bizi ziren hainbat bizilagun elkarrizketatu zituzten, 2015ean zinemaldietan ibili zen labur batean jasoz. Horietako batzuk agertzen dira film berri honetan. Lau urte geroago, 2019an, eraikesta bete behar dutenean, Liatard eta Trouilh itzuli ziren, Cité Gagarin bera pertsonai duen fikzioa filmatzeko. 1963an Pariseko inguru industrialean, alderdi komunistak gobernatzen zuen Ivry-sur-Seinen eraiki zuen 13 solairu eta 300 apartamentutik gora zituen edifizioa. Espazioan izan zen lehen gizona, Yuri Gagarinen izena eman eta apartamentu-eraikina inauguratzera ekarriko dute. Artxibo irudietan, kosmonauta ikusten da eta nola galdetzen zieten garai hartako umeei kosmonauta izan nahi zuten.\nAlseni Bathily Yuri da . Paper honegatik Sevillako Zinemaldian aktore onenaren saria jaso zuen ©hautetcourt\nHaur horiek bezala, mende erdi beranduago, 16 urte dituen Yuri, Afrikar etorkinen semeak (Alseni Bathily), espazioruntz bidai egitearekin amesten du. Amets hori betetzen zaila agian, bestelako bat du gertuagoa: Gagarin, sorlekua, haurtzaroko oroitzapen eta ametsen gotorleku salbatzea. Abila da elektrizitatearekin eta eraikinean hondatuta dauden argiak eta igogailuak konpotzen saiatuko da. Instalazioa ondo badago, administrazioak ez luke edifizioa eraisteko arrazorik, ezta? Horretan eskua emango diote Houssan jatorri magrebtarreko txikitako lagunak (Jamil McCraven) eta ezagutu berri duten Diana ijituak (Lyna Khoudri). Azken honek aktore berrien César saria jaso zuen ‘Papicha‘ filmean egindako lanagatik.\nGagarine eraikinean komunitateak izandako garrantzia azpimarratu nahi izan dute zuzendariek. Horrela, edifizio horren defentsa aritutako emakume talde bat filmean ikusteko aukera dugu ©hautetcourt\nGagarin salbatzeko Yurik balio sentimentala duen ondarea erabiliko du. Edifizioa salbatzeko borroka, eraberean haurtzaroari heltzeko modu bat ere da. Yuriren ama senargaiaren etxera joan da, nerabea eraistear dauden eraikinean utzita. Haustura zaila. Komunitatea da mutikoaren zaindari eta indarra ematen diona. Edifizioa ezin dela salbatu eta familiak ateratzen direla eta eraisketa egingo duten langileak sartzen direla konturatzean, Yurik haurtzaroko ametsari helduko dio. Eraikinean gotortuko da, espazioan bizirik irauteko kapsula eta guzti sortuz, munduan geratzen den azken gizona balitz bezala. Garai berri honetan, jada lagun txiki bilakatu den Diana eta edifizioa uztera uko egiten dion droga trafikatzaile bat izango ditu alboan. Azken honen papera, Finnegan Oldfield aktoreak egiten du, Thomas Bidegain zuberotarrak zuzendu duen lehen filmean, ‘Les Cowboys‘en ikusteko aukera izan genuena. Bigarren zati honetan filmak hartuko ditu errealismo majikoaren trazak gehien.\nLyna Khoudri franko-algeriarrak bizirik irautera ohitutako neska ijitoaren jokatzen du ©hautetcourt\nGazte hauen lana ederki uztartzen da. Aipatzeko hasi berria den Alséni Bathily bera, Yuri gorpuzten duen gaztea. Bere lanak harrapatzen zaituen horietakoa da, begiei eta gorputzaren mugimendu sotileei esker komunikatzen duen horietako. Sevillako Europear zinemaldiko epaimahaiak ere hori ulertu zuen, eta gizonezko aktore onenaren saria eman zioten. Gazteekin batera, Denis Lavant ezagunak paper txikia du. Zuzendarien soinu eta irudi erabakiak ere azpimarratzekoak dira. Ederra ere Evgueni eta Sacha Galperine anaiek (‘Loveless‘, Codaren aurrerkaria den ‘La Familia Berlier‘ eta ‘Scenes from a Marriage‘ serieko soinu banden) sortzaileek egindako musika. Azkenean, zein pelikula sentikorra ikusi duzun sentimentuarekin aterako zara zinetik.\nPosted in estreinaldiak Tagged Alseni Bathily, Fanny Liatard, Finnegan Oldfield, Jamil McCraven, Jérémy Trouilh, Lyna Khoudri


Aurrera doa Turkiaren okupazioa | Mundua | Berria\nAurrera doa Turkiaren okupazioa\nTurkiak gogortu egin ditu Siriaren menpeko eskualde kurduaren aurkako erasoak azken bi hilabeteetan. Milaka mertzenario lekualdatu dituzte herritarrek hutsik utzitako etxeetara\nTurkiak gogortu egin ditu Rojavaren aurkako bonbardaketak azken asteetan. Argazkian Zirgan herrirako sarrera, Siriaren menpeko Kurdistanen. ORSOLA CASAGRANDE Tamaina handiagoan ikusi\nZaila da egunotan Rojava iparraldean eta ekialdean Interneten ibiltzea. Argindar orduak gutxi dira, Administrazio Autonomoak ahaleginak egin arren. Turkiak iturria ixten jarraitzen du Eufrates ibaian dauden urtegietan, eta Siriaren menpeko eskualde kurdu askok bi arazo dituzte: ur eskasia eta argindarrarena.\nTurkiak ura baliatzen du bertako herritarren aurkako arma gisa. Uda bero honetan —42 gradu ere izan dituzte—, iturria ixtea krimen bat da bere horretan, baina oraindik gehiago ere bada kontuan izanik Siria iparraldea eta ekialdea, gainontzeko lurralde guztiak bezala, koronabirusaren beste olatu bat jasaten ari direla. Ia bi milioi eta erdi pertsonari eragiten die ur eskasiak Raqqa, Heseke, Deir ez-Zor eta Kobane eskualdeetan. Edateko ura lortzeko zailtasunek osasun arazoak eragiten dituzte eta gaitzak zabaltzen. «Baina Turkiak ez du bakarrik ura mozten. Egunero bonbardaketak ditugu hemen, Ayn Isan, Til Temirren, Zirganen eta Manbijen», azaldu dio BERRIAri Sherrek, zeina Berxwedango kanpalekuko kanpadenda batean bizi den senarrarekin eta hiru alabarekin, urtebete, 2 urte eta 6 urtekoak.\nTurkiak 2018ko martxoan okupatu zuen Afrin, eta Shehban bizi dira hango desplazatuak. «Uste dut 2018tik ahaztu egin dugula zer den lo egitea. Gauero, gehienez ere, bi orduko atsedena lortu ohi dugu. Baina dagoeneko ez naiz gogoratzen zer den 5-6 ordu jarraian lo egitea. Eta arraroena da ez dudala ametsik egin Turkia Afrin bonbardatzen hasi zenetik», dio Sherrek.\nZirganen bonbardaketak gogortu egin dira azken bi hilabeteotan. SDF Siriako Indar Demokratikoetako Komando Nagusiak esan zuen atzo komunikatu batean AEBek eta Errusiak, potentzia bermatzaile gisa, esku hartu beharko luketela tripulaziorik gabeko Turkiako hegazkinek egindako erasoen aurka. «Turkiako Estatuak Serekaniyen eta Gire Spinen egindako erasoen ondoren, su-eten bat adostu zen, eta AEBek eta Errusiak hartu zuten hura bermatzeko ardura. Baina Turkiako Estatuak inoiz ez du bete, eta zibilei erasotzen jarraitu du. Nazioarteak esku hartu behar du ahalik eta azkarrena. Eraso horiek gelditzea oso garrantzitsua da eskualdeko bakerako eta segurtasunerako», azaldu zuen SDFko eledun Aram Henak.\nAbuztuaren 17an, emakume bat eta haur bat hil ziren eta dozenaka zibil zauritu Turkiaren erasoaldietan. Uztailetik Turkiarekin lotutako mertzenarioak Zirgan inguruko herrixkei erasotzen ari dira; inguru hartan dauden 60 herrietatik 28 okupatu dituzte dagoeneko. Gutxienez 150.000 pertsonak utzi behar izan dute bere etxea. Atzo, berriz, Qamixli eta Al-Jat bonbardatu zituzten, bigarren hori Manbijetik gertu.\nMertzenarioek egunero bonbardatzen dute Zirgan, arma astunekin eta suziriekin. Telefonoz honela dio Azab B. irakasleak: «Eskola bat ere bonbardatu dute. Turkiako Estatuaren helburua da bertako herritarrak kanporatzea. Okupatzaileek aldatu egin nahi dute Zirgango egoera demografikoa, aurrez Afrinekin, Serekaniyerekin eta Gire Spinekin egin zuten moduan». Hiru eskualde horietara lekualdatu zituen Turkiak milaka mertzenario eta haien familiak, eta ihes egitera behartutako herritarren etxeetan egin zien tokia.\nAzadek gogoratu du nola Siriako gerraren hasieran, 2012an, Al-Nusra fronteak hartu zuela Zirgan, Herriaren Babes Unitateek (YPG) 2013an askatu zuten arte. 2019ko urrian, Turkiak eta haren mertzenarioek Serekaniye eta Tel Abyad hiriak hartu zituztenean, saiatu ziren ere Zirganen sartzen, baina ez zuten lortu. Orduz geroztik, hiriari erasotzen jarraitzen dute, eta Turkiaren aldeko taldeen eta kurduek kudeatutako SDFren arteko borroken gune bilakatu da.\nAzadek nabarmendu du azken egunetan kilometro eskas batek bakarrik banatzen dituela SDFren indarrak eta Turkiaren aldeko mertzenarioenak. «Herritarrek ez dituzte beren etxeak utzi nahi. Aurrekoan [abuztuaren 17an] Turkiak eta haren mertzenarioek egindako beste krimen baten lekuko izan ginen. Zibilen etxeak bonbardatu, eta ama bat eta haren haurra hil zituzten. Turkiak zibilei erasotzen die Administrazio Autonomoa menderatzeko asmoz, baina herritarrak ez daude prest hainbeste urteko sufrimendua eta errepresioaren ondoren lortutako garaipenei eta askatasunari uko egiteko. Administrazio Autonomoak jendearen sostengua du, eta hori da Turkiak jasan ezin duena».\nZozanek deitu du Zirgandik, eta abuztuaren 17an bizitakoaz hasi da hitz egiten. «Familia guztia etxean zegoen: ni, senarra eta haurrak. Bat-batean suziri bat erori zen etxe ondoan. Haurrak negarrez hasi ziren. Senarrak eta biok jateko zerbait hartu genuen eta sotora jaitsi ginen haurrekin. Baina sotoan jaten ari ginen bitartean, beste suziri bat erori zen bizilagunaren etxean. Odola ikusi nuen, eta ohartu nintzen semea zaurituta zegoela. Bizilagunen oihuak entzun, eta etxetik lasterka irteten ikusi nituen. Haurrak negarrez zeuden. Erabaki genuen senarra saiatuko zela bizilaguna eta gure semea erietxera eramaten, eta ni, beste bizilagunak eta sei haurrak sotora joango ginela».\nZozanek eta bere familiak Zirgango beren etxeko sotoan jarraitzen dute. «Eta nora joan ahalko ginateke? Gure etxea bakarrik dugu. Nire bizilagunak erietxean jarraitzen du, eta gu hemen gaude».


Evo Morales Boliviako lehendakariak bere kargua utzi du igande arratsaldean, herritarrei adieraziz gizartea bakeratzeko asmoz egiten duela eta salatuz indar boteretsuak aritu direla estatu kolpea antolatzen.\nBoliviako lehendakaria telebistan azaldu da igande arratsaldean herritarrei adierazteko kargua uzten zuela. Ez du argitu aurreko orduetan deitu dituen hauteskunde berrietan hautagai aurkeztuko den ala ez.\nHorrela egin du jauzi berria azken hauteskundeetatik gogortzen joan den Boliviako liskar politikoak. Aurreko hiru asteetan, gero eta manifestazio gogor eta bortitzagoen ostean, lehendakaritzarako hauteskundeen bigarren itzulia burutzea eskatzetik Evo Moralesen diminisoa eskatzera jauzi egin dute matxinoek. Hauei elkartu zaie ia herrialde osoko polizia eta igandean armada boliviarreko buru nagusiek –buru zutela Williams Kaliman jenerala– publikoki eskatu diote kargua uztea lehendakariari.\n#URGENTE | GOLPE DE ESTADO\nAlto mando militar de Bolivia le pide renunciar a Evo Morales\nCon esto militares le quitan el apoyo y se estaría consumando el GOLPE DE ESTADO#EvoElMundoContigo VAMOS A HACERLO VIRAL@rhm1947#LaDamaYElVigilante #AmorYHumor pic.twitter.com/Y1Iffs0yge pic.twitter.com/K1FfSBbZGr\n— @RalitoDigital (@RalitoDigital) November 10, 2019\nEgunean zehar dimititu dute Boliviako parlamentuko lehendakari Victor Bordak (aurretik manifestatzaileek Potosin duen etxea erre diote), Cesar Navarro Meatzeetako ministroak (honi ere etxea erre diote), Luis Alberto Sanchez Erregaien ministroak eta azkenik Alvaro Garcia Linera lehendakari ordeak ere bai. Aurretik beste goi kargu askok emana zuten dimisioa, kaleak asteotan sutu dituzten liskarren eta jasandako presio eta erasoen ondorioz.\nLehendakaritarako hauteskundeen ostean, Santa Cruz probintziatik abiatu zen oposizioaren mobilizazioa, Moralesen aldekoen kontra gero eta bortitzago jokatu duena. Larunbatean bertan, Mexikoko La Jornada-k zabaldu duenez, Moralesen aldeko bi gobernadoreren etxeak erre zituzten eta baita lehendakariaren arreba Estherren etxea ere, Oruro herrian.\nQueman la casa de la hermana del Presidente, Esther Morales, en Oruro https://t.co/989TuD62zK via @correodelsurcom\n— victor angel garcia (@victorangelgar8) November 10, 2019\nIgandean, lehenik OEA Amerikako Estatuen Erakundearen idazkari nagusiak eskatu du hauteskundeak berriz egiteko, sistema informatikoan iruzur larriak gertatu zirelako eta ondoren militarrek eskatu dute publikoki lehendakariaren dimisioa. Moralesek lehenbizi hauteskunde berriak deitu dituen arren, azkenerako ezin izan dio eutsi estatu kolpe baten itxura handia daukan presio itzelari.


Egurra moztea | Consumer\nOndo mozteko, ez da gehiegizko presiorik egin behar, eta zerrak luzera osoan lan egin behar du.\nIrudia: Patrick Fitzgerald\nHarian, kontrahiloan, eskuzko zerrarekin edo zerra elektrikoarekin angeluan. Zura moztea edo zerratzea da arotzeriako lanik ohikoenetako bat, eta, kontrakoa dirudien arren, nahiko lan erraza da. Nahikoa da teknika egokia ezagutzea. Zurezko pieza bat hariz mozten denean, zerrak edo zerroteak zuraren zuntzekiko paralelo joan behar du, hau da, luzera osoan zehar. Kontrahilozko ebakidurei dagokienez, piezaren zuntzekiko modu horizontalean egiten dira.\nZura hariz eta kontrahiloz ebakitzea\nHaria mozteko teknikan, zerra edo zerrotea zuraren zuntzekiko paralelo igarotzen dira, luzera osoan. Ebaketa zuzena lortzeko, pieza sarjentu batekin edo gehiagorekin lotutako lan-mahai bati ainguratu behar zaio, zuraren neurrien arabera. Tamaina ertaineko piezak ebakitzeko, astoa ere erabil daiteke (bi, listoi handietarako). Horrelako tresnarik ez badago, taula mahai baten gainean jar daiteke eta belaunarekin lotu.\nEbakitze-lerroa arkatz batekin markatu ondoren, komeni da trazua kuter batekin errepasatzea, ebaketa errazteko. Zerra edo zerrotea bultzatzean, hatz erakuslea orrian bermatu behar da, ebakia zuzentzeko.\nEbaketa hasteko, zerraren ahoa zuraren gainean bermatzen da, piezarekiko 20º-ko angelua eratzeko. Baztertuko den piezaren aldean egon behar dute hortzek. Libre geratzen den eskuko erpurua gidari izango da zerraren trazadura zuzentzeko. 25 bat zentimetroko ebaketa egin ondoren, ebakidura-angelua 45º inguru handitu behar da. Mozketa egokia egiteko, ez da gehiegizko presiorik egin behar eta zerrak ia luzera osoan lan egin behar du.\nKontrahilozko ebakiak modu horizontalean egiten dira zuraren zuntzekiko\nPieza eta, beraz, ebaketa oso luzea bada, bi zatiak egurrezko zirien bidez bananduta eduki behar dira, zerraren orria ebaketa-lerroan harrapatuta gera ez dadin.\nEbaketaren amaierara iristean egurra hautsi edo ezpaldu ez dadin, piezari buelta eman eta beste aldetik moztu behar da.\nKontrahilozko ebakiak modu horizontalean egiten dira zuraren zuntzekiko. Haria ebakitzeko prozesuaren oso antzekoa da, baina kasu honetan, 25 zentimetrora iristean, zerraren ebakitze-angeluak 45º ingurukoa izan behar du. Gainera, ebaketaren amaierara iristean pieza ezpaltzea saihesteko, soberan dagoen egur zatia esku librearekin heldu behar zaio. Beste aukera bat urteko eraztunekiko perpendikularrean zerratzea da.\nAngeluan ebakia egiteko, eskuko zerra bat, sega bat edo inglete-makina bat erabil daiteke. Lehenengo kasuan, nahi den angelua angelu aldakorreko eskuairarekin finkatzen da, kirtena zurezko piezaren ertzaren kontra bermatzen da eta lerro bat egiten da altzairuzko orrian zehar. Ondoren, taula lan-bankuan jarri eta ebaketa egiten da.\nAngeluan ebakia egiteko, eskuko zerra bat, sega bat edo inglete-makina bat erabil daiteke.\nJarraitzaile bat erabiltzen bada, bastidorea pixka bat inklinatuta eduki behar da, aitzinapena hobeto kontrolatzeko. Kurba trazatzeko, orriaren angelua doitu behar da, zerraren larakoak lerrokatuta eta orri zuzena egon daitezen. Ebakia gorantz zerratzean amaitzen da.\nIngletagailua erabiltzen denean, zerraren ebaketa-angelua finkatu eta posizio horretan blokeatu behar da. Pieza topearen kontra bermatu eta zerraren orria behin baino gehiagotan jaitsi, ebakidura marraztutako lerrotik botako den aldean gelditu arte. Azkenik, orria altxatu, zerra piztu, orria berriz jaitsi eta ebakia egin.\nmadera-eu zerra zerri